title: Padomes Lēmums 2010/656/KĀDP ( 2010. gada 29. oktobris ), ar ko atjauno ierobežojošus pasākumus pret Kotdivuāru

text:
               30.10.2010

               LV

               Eiropas Savienības Oficiālais Vēstnesis

               L 285/28

         PADOMES LĒMUMS 2010/656/KĀDP
   (2010. gada 29. oktobris),
   ar ko atjauno ierobežojošus pasākumus pret Kotdivuāru
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   tā kā:

               (1)

               Padome 2004. gada 13. decembrī pieņēma Kopējo nostāju 2004/852/KĀDP par ierobežojošiem pasākumiem pret Kotdivuāru (1), lai īstenotu Apvienoto Nāciju Organizācijas Drošības padomes Rezolūcijā (turpmāk “ANO DPR”) 1572 (2004) noteiktos pasākumus pret Kotdivuāru.

               (2)

               Padome 2006. gada 23. janvārī pieņēma Kopējo nostāju 2006/30/KĀDP (2), ar ko vēl uz divpadsmit mēnešiem atjaunoja pret Kotdivuāru noteiktos ierobežojošos pasākumus un papildināja tos ar ANO DPR 1643 (2005) 6. punktā noteiktajiem ierobežojošajiem pasākumiem.

               (3)

               Pēc tam, kad ar ANO DPR 1842 (2008) tika atjaunoti ierobežojošie pasākumi pret Kotdivuāru, Padome 2008. gada 18. novembrī pieņēma Kopējo nostāju 2008/873/KĀDP (3), ar ko no 2008. gada 1. novembra atjaunoja ierobežojošos pasākumus pret Kotdivuāru.

               (4)

               Apvienoto Nāciju Organizācijas Drošības padome 2010. gada 15. oktobrī pieņēma ANO DPR 1946 (2010), ar ko līdz 2011. gada 30. aprīlim atjaunoja ar ANO DPR 1572 (2004) un ar ANO DPR 1643 (2005) 6. punktu noteiktos pasākumus pret Kotdivuāru un grozīja ar bruņojumu saistītos ierobežojošos pasākumus.

               (5)

               Būtu jāatjauno pret Kotdivuāru noteiktie ierobežojošie pasākumi. Papildus ANO DPR 1946 (2010) paredzētajiem ieroču embargo izņēmumiem būtu lietderīgi grozīt ierobežojošos pasākumus, lai izņēmumus attiecinātu arī uz citu ekipējumu, ko Savienība iekļāvusi neatkarīgi.

               (6)

               Savienības īstenošanas pasākumi ir izklāstīti Padomes Regulā (EK) Nr. 174/2005 (2005. gada 31. janvāris), ar ko nosaka ierobežojumus tādas tehniskās palīdzības sniegšanai Kotdivuārai, kas ir saistīta ar militārām darbībām (4), Padomes Regulā (EK) Nr. 560/2005 (2005. gada 12. aprīlis), ar ko nosaka dažus īpašus ierobežojošus pasākumus, kuri vērsti pret konkrētām personām un vienībām saistībā ar situāciju Kotdivuārā (5), un Padomes Regulā (EK) Nr. 2368/2002 (2002. gada 20. decembris) par Kimberli procesa sertifikācijas sistēmas īstenošanu starptautiskajā tirdzniecībā ar neapstrādātiem dimantiem (6),

         IR PIEŅĒMUSI ŠO LĒMUMU.
   1. pants
   1.   Dalībvalstu valstspiederīgajiem vai no dalībvalstu teritorijas, vai izmantojot kuģus, kuri kuģo ar dalībvalstu karogu, vai dalībvalstu gaisa kuģus, ir aizliegts uz Kotdivuāru pārdot, piegādāt, nodot vai eksportēt bruņojumu un ar to saistītus visu veidu materiālus, tostarp ieročus un munīciju, militāros transportlīdzekļus un ekipējumu, paramilitāro ekipējumu un visa minētā rezerves daļas, kā arī tādu ekipējumu, ko iespējams izmantot iekšējām represijām, neatkarīgi no tā, vai šādu ieroču, saistīto materiālu un ekipējuma izcelsme ir dalībvalstu teritorijā.
   2.   Aizliegts arī:

               a)

               tieši vai netieši sniegt jebkurai fiziskai vai juridiskai personai, vienībai vai struktūrai Kotdivuārā vai izmantošanai Kotdivuārā tehnisku palīdzību, starpnieku pakalpojumus un citus pakalpojumus, kas saistīti ar 1. punktā minētajiem priekšmetiem vai saistīti ar šādu priekšmetu piegādi, ražošanu, apkalpošanu un izmantošanu;

               b)

               tieši vai netieši sniegt jebkurai fiziskai vai juridiskai personai, vienībai vai struktūrai Kotdivuārā vai izmantošanai Kotdivuārā finansējumu vai finanšu palīdzību, kas saistīta ar 1. punktā minētajiem priekšmetiem, tostarp īpaši dotācijas, aizdevumus un eksporta kredītu apdrošināšanu minēto priekšmetu pārdošanai, piegādei, nodošanai vai eksportam vai saistītas tehniskas palīdzības, starpnieku pakalpojumu vai citu pakalpojumu sniegšanai.

         2. pants
   Šā lēmuma 1. pantu nepiemēro:

               a)

               piegādēm un tehniskajai palīdzībai, kas paredzēta vienīgi Apvienoto Nāciju Organizācijas operācijas Kotdivuārā atbalstam vai lietošanai, kā arī Francijas spēkiem, kas to atbalsta;

               b)

               turpmāk norādītajam, kā iepriekš apstiprina ar ANO DPR 1572 (2004) 14. punktu izveidotā komiteja (turpmāk “Sankciju komiteja”):

                           i)

                           tāda militārā ekipējuma pārdošanai, piegādei, nodošanai vai eksportam, kas nav nāvējošs un kas paredzēts vienīgi humanitārām vai aizsardzības vajadzībām, ietverot tādu ekipējumu, kas paredzēts Savienības, ANO, Āfrikas Savienības un Rietumāfrikas valstu Ekonomikas kopienas (ECOWAS) krīzes pārvarēšanas operācijām;

                           ii)

                           tāda militārā ekipējuma pārdošanai, piegādei, nodošanai vai eksportam, kas nav nāvējošs un kas paredzēts vienīgi, lai Kotdivuāras drošības spēki varētu izmantot tikai piemērotu un samērīgu spēku, uzturot sabiedrisko kārtību;

                           iii)

                           finansējuma un finanšu palīdzības sniegšanai saistībā ar i) un ii) apakšpunktā minēto ekipējumu;

                           iv)

                           tehniskās palīdzības sniegšanai un mācību nodrošināšanai saistībā ar i) un ii) apakšpunktā minēto ekipējumu;

               c)

               tāda aizsargapģērba, tostarp bruņuvestu un militāro ķiveru, pārdošanai, piegādei, nodošanai un eksportam, ko Apvienoto Nāciju Organizācijas personāls, Savienības vai tās dalībvalstu personāls, masu informācijas līdzekļu un humanitārie un attīstības darbinieki, kā arī saistītais personāls uz laiku eksportē uz Kotdivuāru tikai savai personīgajai lietošanai;

               d)

               tādu preču pārdošanai vai piegādēm, ko uz laiku nosūta vai eksportē uz Kotdivuāru tādas valsts bruņotajiem spēkiem, kura saskaņā ar starptautiskajām tiesībām veic darbības vienīgi nolūkā tieši veicināt tās valstspiederīgo un to personu evakuāciju, par kurām tai ir konsulārā atbildība Kotdivuārā, par ko iepriekš paziņots Sankciju komitejai;

               e)

               tāda bruņojuma un ar to saistīto materiālu, kā arī tehnisko mācību un atbalsta pārdošanai, piegādei, nodošanai vai eksportam, kas paredzēts vienīgi izmantošanai aizsardzības un drošības spēku pārstrukturizēšanas procesā vai šā procesa atbalstam atbilstīgi Linas-Marcoussis nolīguma 3. punkta f) apakšpunktam, ko iepriekš apstiprinājusi Sankciju komiteja;

               f)

               tāda ekipējuma pārdošanai, piegādei, nodošanai vai eksportam, kas nav nāvējošs un ko var izmantot iekšējām represijām, un kas paredzēts vienīgi tam, lai Kotdivuāras drošības spēki varētu izmantot tikai piemērotu un samērīgu spēku, uzturot sabiedrisko kārtību, kā arī finansējuma un finanšu palīdzības sniegšanai saistībā ar šādu ekipējumu.

         3. pants
   Tiešs vai netiešs neapstrādātu dimantu imports no Kotdivuāras uz Savienību ir aizliegts saskaņā ar ANO DPR 1643 (2005) neatkarīgi no tā, vai to izcelsme ir Kotdivuārā.
   4. pants
   1.   Dalībvalstis veic visus vajadzīgos pasākumus, lai nepieļautu, ka dalībvalstu teritorijā ieceļo vai to šķērso personas, kuras norādījusi Sankciju komiteja un kuras apdraud miera un nacionālā izlīguma procesu Kotdivuārā, jo īpaši personas, kuras kavē Linas-Marcoussis nolīguma un Accra III nolīguma īstenošanu, kā arī jebkura cita persona, kas, pamatojoties uz attiecīgu informāciju, noteikta kā atbildīga par smagiem cilvēktiesību un starptautisko humanitāro tiesību pārkāpumiem Kotdivuārā, kā arī jebkura cita persona, kas publiski kurina naidu un aicina uz vardarbību, un jebkura cita persona, kas pēc Sankciju komitejas atzinuma ir pārkāpusi ar ANO DPR 1572 (2004) 7. punktu noteiktos pasākumus.
   Šā punkta pirmajā daļā minētās personas ir uzskaitītas pielikumā.
   2.   Šā panta 1. punkts neliek dalībvalstij aizliegt saviem valstspiederīgajiem ieceļot tās teritorijā.
   3.   Šā panta 1. punktu nepiemēro, ja Sankciju komiteja noteic, ka:

               a)

               ceļojums notiek steidzamu humānu iemeslu dēļ, tostarp reliģiska pienākuma dēļ;

               b)

               izņēmums sekmētu ANO DP rezolūciju mērķu sasniegšanu, veicinot mieru un nacionālo izlīgumu Kotdivuārā, kā arī stabilitāti reģionā.

         4.   Ja saskaņā ar 3. punktu kāda dalībvalsts atļauj tās teritorijā ieceļot vai to šķērsot Sankciju komitejas norādītām personām, atļauja attiecas tikai uz to mērķi, kam tā piešķirta, un to var izmantot tikai tās personas, uz kurām tā attiecas.
   5. pants
   1.   Iesaldē visus līdzekļus un saimnieciskos resursus, kas tieši vai netieši pieder personām vai vienībām, kuras saskaņā ar 4. panta 1. punktu norādījusi Sankciju komiteja, vai ko tās tieši vai netieši kontrolē, vai kas pieder vienībām, kuras ir tieši vai netieši pakļautas šādām personām vai jebkurai personai, kura rīkojas šādu personu vārdā vai vadībā, kā noteikusi Sankciju komiteja.
   Šā punkta pirmajā daļā minētās personas un vienības ir norādītas pielikumā.
   2.   Nekādus līdzekļus, finanšu aktīvus vai saimnieciskos resursus nedara tieši vai netieši pieejamus 1. punktā minētajām personām un vienībām vai to interesēs.
   3.   Dalībvalstis var pieļaut izņēmumus saistībā ar 1. un 2. punktā minētajiem pasākumiem attiecībā uz līdzekļiem un saimnieciskajiem resursiem, ja:

               a)

               tie nepieciešami, lai segtu pamatizdevumus, tostarp maksājumus par pārtikas produktiem, īri vai hipotēku, medikamentiem un ārstniecisko palīdzību, nodokļu, apdrošināšanas prēmiju un komunālo pakalpojumu maksājumus;

               b)

               tie paredzēti vienīgi saprātīgai samaksai par kvalificētu darbu un atlīdzībai par izdevumiem, kas saistīti ar juridiskiem pakalpojumiem;

               c)

               tie paredzēti vienīgi nodevu maksājumiem vai pakalpojumu maksājumiem par iesaldēto līdzekļu un saimniecisko resursu pastāvīgu turēšanu un glabāšanu atbilstīgi attiecīgās valsts tiesību aktiem;

               d)

               tie ir vajadzīgi ārkārtas izdevumiem, pēc tam, kad attiecīgā dalībvalsts ir nosūtījusi paziņojumu Sankciju komitejai un Sankciju komiteja to ir apstiprinājusi;

               e)

               uz tiem attiecas tiesas, administratīvs vai šķīrējtiesas noteikts apgrūtinājums vai spriedums; tādā gadījumā šos līdzekļus un saimnieciskos resursus var izmantot, lai apmierinātu šādu apgrūtinājumu vai spriedumu, ja vien apgrūtinājums vai spriedums stājies spēkā, pirms Sankciju komiteja noteikusi attiecīgo personu vai vienību, ja tas nav par labu šajā pantā minētai personai vai vienībai un ja attiecīgā dalībvalsts par to ir paziņojusi Sankciju komitejai.

         Šā punkta a), b) un c) apakšpunktā minētos izņēmumus pieļauj pēc tam, kad attiecīgā dalībvalsts nosūtījusi Sankciju komitejai paziņojumu par nodomu vajadzības gadījumā atļaut pieeju šādiem līdzekļiem un saimnieciskajiem resursiem un ja Sankciju komiteja divās darbdienās pēc šāda paziņojuma nav pieņēmusi pretēju lēmumu.
   4.   Šā panta 2. punktu nepiemēro šādiem iesaldētu kontu papildinājumiem:

               a)

               procentiem vai citiem ieņēmumiem no minētajiem kontiem; vai

               b)

               maksājumiem, kas nokārtojami saskaņā ar līgumiem, nolīgumiem vai saistībām, ko noslēdza vai kas radās pirms dienas, kad uz minētajiem kontiem attiecināja ierobežojošus pasākumus saskaņā ar Kopējo nostāju 2004/852/KĀDP vai šo lēmumu;

         ar noteikumu, ka visiem šādiem procentu ienākumiem, citiem ieņēmumiem un maksājumiem turpina piemērot 1. punktu.
   6. pants
   Padome izstrādā un groza pielikumā ietverto sarakstu saskaņā ar norādēm, ko devusi vai nu Apvienoto Nāciju Organizācijas Drošības padome, vai arī Sankciju komiteja.
   7. pants
   1.   Ja Drošības padome vai Sankciju komiteja norāda personu vai vienību, Padome šādu personu vai vienību iekļauj pielikumā. Padome savu lēmumu, tostarp pamatojumu iekļaušanai sarakstā, paziņo attiecīgajai personai vai vienībai tieši, ja adrese ir zināma, vai publicējot paziņojumu, dodot šādai personai vai vienībai iespēju paust savus apsvērumus.
   2.   Ja ir iesniegti apsvērumi vai ja ir iesniegti jauni būtiski pierādījumi, Padome pārskata savu lēmumu un attiecīgi informē šo personu vai vienību.
   8. pants
   1.   Pielikumā iekļauj Drošības padomes vai Sankciju komitejas sniegtu pamatojumu personu un vienību iekļaušanai sarakstā.
   2.   Pielikumā arī iekļauj, ja iespējams, Drošības padomes vai Sankciju komitejas sniegtu informāciju, kas nepieciešama, lai identificētu attiecīgās personas vai vienības. Attiecībā uz personām šāda informācija var ietvert vārdus, tostarp pieņemtos vārdus, dzimšanas datumu un vietu, valstspiederību, pases un personas apliecības numuru, dzimumu, adresi, ja tā zināma, kā arī darbības jomu vai profesiju. Attiecībā uz vienībām šāda informācija var ietvert reģistrācijas vietu un datumu, reģistrācijas numuru un uzņēmējdarbības vietu. Pielikumā ietver arī datumu, kad Drošības padome vai Sankciju komiteja to ir iekļāvusi sarakstā.
   9. pants
   Ar šo atceļ Kopējās nostājas 2004/852/KĀDP un 2006/30/KĀDP.
   10. pants
   1.   Šis lēmums stājas spēkā tā pieņemšanas dienā.
   2.   Šo lēmumu vajadzības gadījumā pārskata, groza vai atceļ saskaņā ar attiecīgiem Apvienoto Nāciju Organizācijas Drošības padomes lēmumiem.

      Briselē, 2010. gada 29. oktobrī

            Padomes vārdā –

            priekšsēdētājs

         S. VANACKERE

      (1)  OV L 368, 15.12.2004., 50. lpp.

      (2)  OV L 19, 24.1.2006., 36. lpp.

      (3)  OV L 308, 19.11.2008., 52. lpp.

      (4)  OV L 29, 2.2.2005., 5. lpp.

      (5)  OV L 95, 14.4.2005., 1. lpp.

      (6)  OV L 358, 31.12.2002., 28. lpp.

      PIELIKUMS

         4. un 5. pantā minēto personu saraksts

                  Vārds (un iespējamie pseidonīmi)

                  Personas informācija (dzimšanas vieta un datums, pases vai personas apliecības numurs utt.)

                  Iekļaušanas pamatojums

                  ANO norādes datums

                  1.

                     BLÉ GOUDÉ, Charles (arī Général; Génie de kpo, Gbapé Zadi)

                  Dzimis 1.1.1972.
                  Valstspiederība: Kotdivuāra
                  P.: 04LE66241 Kotdivuāras Republika, izsniegta 10.11.2005, derīga līdz 9.11.2008,
                  PD.: AE/088 DH 12 Kotdivuāras Republika, izdota 20.12.2002, derīga līdz 11.12.2005.
                  P.: 98LC39292 Kotdivuāras Republika, izsniegta 24.11.2000, derīga līdz 23.11.2003.
                  Dzimšanas vieta: Guibéroua (Gagnoa) vai Niagbrahio/Guiberoua, vai Guiberoua

                  Adrese, kas zināma 2001. gadā: Yopougon Selmer, Bloc P 170; arī Hotel Ivoire

                  Adrese, kas deklarēta ceļošanas dokumentā nr. C2310421, izdots Šveicē 15.11.2005, derīgs līdz 31.12.2005: Abidjan, Cocody

                     COJEP (“Jaunie patrioti”) vadītājs, atkārtoti publiski paziņojumi, propagandējot vardarbību pret Apvienoto Nāciju Organizāciju un tās personālu, kā arī pret ārvalstniekiem; ielu grupējumu vardarbīgu aktu vadība un līdzdalība tajos, tostarp piekaušana, izvarošana, nogalināšana bez tiesas sprieduma; Apvienoto Nāciju Organizācijas, Starptautiskās Darba grupas (IWG), politiskās opozīcijas un neatkarīgās preses iebiedēšana; starptautisku radiostaciju sabotāža; kavējis IWG, Apvienoto Nāciju Organizācijas Kotdivuārā (UNOCI), Francijas bruņoto spēku darbību un miera procesu, kā noteikts Rezolūcijā 1643 (2005).

                  2006. gada 7. februāris

                  2.

                     DJUÉ, Eugène N’goran Kouadio

                  Dzimis 1.1.1966. vai 20.12.1969.
                  Valstspiederība: Kotdivuāra
                  P.: 04 LE 017521, izsniegta 2005. gada 10. februārī un derīga līdz 2008. gada 10. februārim

                     Union des Patriotes pour la Libération Totale de la Côte d’Ivoire (UPLTCI) vadītājs. Atkārtoti publiski paziņojumi, propagandējot vardarbību pret Apvienoto Nāciju Organizāciju un tās personālu, kā arī pret ārvalstniekiem; ielu grupējumu vardarbīgu aktu vadība un līdzdalība tajos, tostarp piekaušana, izvarošana, nogalināšana bez tiesas sprieduma; kavējis IWG, UNOCI, Francijas bruņoto spēku darbību un miera procesu, kā noteikts Rezolūcijā 1643 (2005).

                  2006. gada 7. februāris

                  3.

                     FOFIE, Martin Kouakou

                  Dzimis 1.1.1968.
                  Valstspiederība: Kotdivuāra
                  Dzimšanas vieta: BOHI, Kotdivuāra
                  Burkinafaso personas apliecības numurs: 2096927, izsniegta 2005. gada 17. martā
                  Burkinafaso valstspiederības apliecība: CNB N.076 (2003. gada17. februāris)
                  Tēva vārds un uzvārds: Yao Koffi FOFIE

                  Mātes vārds un uzvārds: Ama Krouama KOSSONOU

                  Kotdivuāras personas apliecības numurs: 970860100249, izsniegta 1997. gada 5. augustā, derīga līdz 2007. gada 5.augustam

                  Galvenais kaprālis, jauno bruņoto spēku komandants, Korhogo sektors. Viņa vadībā bruņotie spēki iesaistījās bērnu karavīru vervēšanā, nolaupīšanās, piespiedu darba uzspiešanā, seksuālā vardarbībā pret sievietēm, patvaļīgos arestos un nogalināšanā bez tiesas sprieduma, kas ir pretrunā cilvēktiesību konvencijām un starptautiskajiem tiesību aktiem, kavējis IWG, UNOCI, Francijas bruņoto spēku darbību un miera procesu, kā noteikts Rezolūcijā 1643 (2005).

                  2006. gada 7. februāris


title: 2010/406/: Padomes Lēmums ( 2010. gada 12. jūlijs ) par to līdzekļu piešķiršanu, kuri paredzēti 9. Eiropas Attīstības fonda (EAF) un iepriekšējo EAF projektos un par kuriem saistības atceltas, lai apmierinātu Sudānas visneaizsargātāko iedzīvotāju vajadzības

text:
               22.7.2010

               LV

               Eiropas Savienības Oficiālais Vēstnesis

               L 189/14

         PADOMES LĒMUMS
   (2010. gada 12. jūlijs)
   par to līdzekļu piešķiršanu, kuri paredzēti 9. Eiropas Attīstības fonda (EAF) un iepriekšējo EAF projektos un par kuriem saistības atceltas, lai apmierinātu Sudānas visneaizsargātāko iedzīvotāju vajadzības
   (2010/406/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 217. pantu,
   ņemot vērā Eiropas Komisijas priekšlikumu,
   ņemot vērā Padomē sanākušo dalībvalstu valdību pārstāvju Iekšējo nolīgumu par Kopienas palīdzības finansēšanu saskaņā ar daudzgadu finanšu shēmu laikposmam no 2008. gada līdz 2013. gadam atbilstīgi ĀKK un EK Partnerattiecību nolīgumam un par finansiālās palīdzības piešķiršanu aizjūras zemēm un teritorijām, uz ko attiecas EK līguma ceturtā daļa (1), un jo īpaši tā 1. panta 4. punktu un 6. pantu,
   tā kā:

               (1)

               Sudānas valdība ir nolēmusi neratificēt Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas parakstīts Kotonū 2000. gada 23. jūnijā (2) un pirmo reizi grozīts Luksemburgā 2005. gada 25. jūnijā (3), tādējādi zaudējot piekļuvi 10. Eiropas Attīstības fonda (EAF) valsts indikatīvajai programmai, kuras kopējais piešķīrums ir EUR 294,9 miljoni, kas šobrīd tiek saglabāti 10. EAF.

               (2)

               Ņemot vērā pašreizējo politisko situāciju Sudānā, kā arī milzīgo humanitāro krīzi Dārfūrā, Dienvidsudānā, Austrumsudānā un pārejas reģionos, ir nepieciešama aktīva Eiropas Savienības iesaistīšanās, tostarp sniedzot būtisku palīdzību Sudānas iedzīvotājiem. Tas, ka 10. EAF līdzekļi nav pieejami, ievērojami samazinās Savienības spēju palīdzēt iedzīvotājiem un veicināt stabilitāti valstī, kas varētu ietekmēt plašāku reģionu.

               (3)

               Lai novērstu finanšu trūkumu, ir lietderīgi izmantot līdzekļus, kuri paredzēti 9. EAF un iepriekšējo EAF projektos un par kuriem saistības atceltas.

               (4)

               Līdzekļi būtu jāizmanto, lai apmierinātu Sudānas visneaizsargātāko iedzīvotāju vajadzības, jo īpaši konfliktu skartajos reģionos, tostarp Dārfūrā, Dienvidsudānā, Austrumsudānā un pārejas reģionos. Minētos līdzekļus piešķirs, pamatojoties uz Komisijas pieņemtu finansēšanas lēmumu. Būtu jāievieš arī noteikumi par atbalsta pasākumu izmaksu segšanu.

               (5)

               Šie līdzekļi būtu jāpārvalda, izmantojot centralizētu un kopīgu pārvaldību un, vienkāršības nolūkā, atbilstoši 10. EAF īstenošanas kārtībai,

         IR PIEŅĒMUSI ŠO LĒMUMU.
   1. pants
   1.   Lai apmierinātu Sudānas visneaizsargātāko iedzīvotāju vajadzības, piešķir EUR 150 miljonus no līdzekļiem, kuri paredzēti 9. EAF un iepriekšējo EAF projektos un par kuriem saistības atceltas. No šīs summas 2 % piešķir, lai segtu Komisijas izdevumus saistībā ar atbalsta pasākumiem.
   2.   Šos līdzekļus pārvalda, izmantojot centralizētu un kopīgu pārvaldību atbilstoši noteikumiem un procedūrām, ko piemēro 10. EAF.
   2. pants
   Šis lēmums stājas spēkā nākamajā dienā pēc tā pieņemšanas.

      Briselē, 2010. gada 12. jūlijā

            Padomes vārdā –

            priekšsēdētāja

         S. LARUELLE

      (1)  OV L 247, 9.9.2006., 32. lpp.

      (2)  OV L 317, 15.12.2000., 3. lpp.

      (3)  OV L 209, 11.8.2005., 27. lpp.


title: Padomes lēmumam, ( 2008. gada 22. janvāris ), ar ko ieceļ Zinātnes un tehnikas komitejas locekļus

text:
               26.1.2008

               LV

               Eiropas Savienības Oficiālais Vēstnesis

               C 21/2

      PADOMES LĒMUMAM,
   (2008. gada 22. janvāris),
   ar ko ieceļ Zinātnes un tehnikas komitejas locekļus
   (2008/C 21/02)
   EIROPAS SAVIENĪBAS PADOME,
   ņemot vērā Eiropas Atomenerģijas kopienas dibināšanas līgumu un jo īpaši tā 134. pantu,
   ņemot vērā Komisijas atzinumu,
   tā kā:

               (1)

               Padome ar 2004. gada 25. novembra lēmumu (1) iecēla Zinātnes un tehnikas komitejas locekļus laikposmam no 2004. gada 1. maija līdz 2009. gada 30. aprīlim. Tomēr saskaņā ar 51. panta 2. punktu Aktā par pievienošanās nosacījumiem (2) komitejas sastāvs būtu pilnībā jāatjauno. Tāpēc būtu jāieceļ jauni locekļi.

               (2)

               Lai ļautu Zinātnes un tehnikas komitejai pilnībā izmantot plašās zināšanas, kas vajadzīgas tās pienākumu veikšanai, komiteja saskaņā ar iekšējiem noteikumiem var pieaicināt locekļu aizstājējus piedalīties tās sanāksmēs,

         IR PIEŅĒMUSI ŠO LĒMUMU.
   Vienīgais pants
   Ar šo par Zinātnes un tehnikas komitejas locekļiem laikposmam no 2008. gada 22. janvāris līdz 2013. gada 22. janvāris tiek ieceltas šādas personas:

               Bertrand BARRE

               Jānis BĒRZIŅŠ

               Sten BJURSTRÖM

               Michel BOURGUIGNON

               Frank BRISCOE

               Michel CHATELIER

               Pavel CHRÁSKA

               Maurizio CUMO

               Panicos DEMETRIADES

               Daniela DIACONU

               Alan DUNCAN

               Sue ION

               Leonidas KAMARINOPOULOS

               Michael KAUFMANN

               Jørgen KJEMS

               Latchezar Krumov KOSTOV

               Zdeněk KŘÍŽ

               Walter KUTSCHERA

               Peter LÍŠKA

               Carlo LOMBARDI

               José María MARTÍNEZ-VAL PEÑALOSA

               Júlio Martins MONTALVÃO E SILVA

               Jerzy Wiktor NIEWODNICZAŃSKI

               Tom O'FLAHERTY

               Enn REALO

               Francesco ROMANELLI

               Juan Antonio RUBIO RODRIGUEZ

               Michael SAILER

               Rainer SALOMAA

               Jean-Paul SAMAIN

               Edouard SINNER

               Borut SMODIŠ

               Zoltán SZATMÁRY

               Ioan URSU

               Eugenijus USPURAS

               Theofiel VAN RENTERGEM

               Carlos VARANDAS

               Adrianus H. M. VERKOOIJEN

               Andreas M. VERSTEEGH

               Hans-Josef ZIMMER

               Sándor ZOLETNIK

      Briselē, 2008. gada 22. janvārī

            Padomes vārdā —

            priekšsēdētājs

         A. BAJUK

      (1)  OV C 311, 16.12.2004., 3. lpp.

      (2)  OV L 157, 21.6.2005., 203. lpp.


title: 2013/553/ES: Eiropas Parlamenta Lēmums ( 2013. gada 17. aprīlis ) par kontu slēgšanu saistībā ar 8., 9. un 10. Eiropas Attīstības fonda 2011. finanšu gada budžeta izpildi

text:
               16.11.2013

               LV

               Eiropas Savienības Oficiālais Vēstnesis

               L 308/159

         EIROPAS PARLAMENTA LĒMUMS
   (2013. gada 17. aprīlis)
   par kontu slēgšanu saistībā ar 8., 9. un 10. Eiropas Attīstības fonda 2011. finanšu gada budžeta izpildi
   (2013/553/ES)
   EIROPAS PARLAMENTS,

               —

               ņemot vērā Komisijas ziņojumu par paveikto darbu saistībā ar lēmumiem par 2010. finanšu gada budžeta izpildes apstiprināšanu (COM(2012) 585) un Komisijas dienestu darba dokumentus (SWD(2012) 330 un SWD(2012) 340)), kas pievienoti šim ziņojumam,

               —

               ņemot vērā 8., 9. un 10. Eiropas Attīstības fonda finanšu pārskatus un ieņēmumu un izdevumu pārskatus par 2011. finanšu gadu (COM(2012) 435 – C7-0223/2012),

               —

               ņemot vērā Komisijas 2012. gada 26. aprīļa gada ziņojumu par 8., 9. un 10. Eiropas Attīstības fonda finanšu pārvaldību 2011. gadā,

               —

               ņemot vērā finanšu informāciju par Eiropas Attīstības fondiem (COM(2012) 386),

               —

               ņemot vērā Revīzijas palātas 2011. finanšu gada pārskatu par darbībām, ko finansē no 8., 9. un 10. Eiropas Attīstības fonda, kopā ar Komisijas atbildēm (1), un Revīzijas palātas īpašos ziņojumus,

               —

               ņemot vērā deklarāciju par pārskatu ticamību (2), kā arī par pakārtoto darījumu likumību un pareizību, ko Revīzijas palāta iesniegusi par 2011. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Padomes 2013. gada 4. februāra ieteikumus par budžeta izpildes apstiprinājumu, ko iesniedz Komisijai attiecībā uz Eiropas Attīstības fondu 2011. finanšu gadā īstenotajām darbībām (05190/2012 – C7-0083/2013, 05191/2012 – C7-0084/2013, 05192/2012 – C7-0085/2013),

               —

               ņemot vērā Partnerattiecību nolīgumu starp Āfrikas, Karību jūras reģiona un Klusā okeāna valstīm, no vienas puses, un Eiropas Kopienu un tās dalībvalstīm, no otras puses, kuru 2000. gada 23. jūnijā parakstīja Kotonū (3) un pārskatīja 2005. gada 25. jūnijā Luksemburgā (4),

               —

               ņemot vērā Padomes 2001. gada 27. novembra Lēmumu 2001/822/EK par aizjūras zemju un teritoriju asociāciju ar Eiropas Kopienu (Lēmumu par aizjūras asociāciju) (5), kas grozīts ar Padomes Lēmumu 2007/249/EK (6),

               —

               ņemot vērā 33. pantu Iekšējā nolīgumā, kuru 1995. gada 20. decembrī noslēdza dalībvalstu valdību pārstāvji, tiekoties Padomes sanāksmē, par Kopienas atbalsta finansēšanu un administrēšanu saskaņā ar Ceturtās ĀKK un EK konvencijas Otro finanšu protokolu (7),

               —

               ņemot vērā 32. pantu Iekšējā nolīgumā, kuru 2000. gada 18. septembrī noslēdza dalībvalstu valdību pārstāvji, tiekoties Padomē, par Kopienas atbalsta finansējumu un pārvaldību saskaņā ar Finanšu protokolu, kas pievienots Āfrikas, Karību jūras reģiona un Klusā okeāna valstu un Eiropas Kopienas un tās dalībvalstu partnerattiecību nolīgumam, kuru 2000. gada 23. jūnijā noslēdza Kotonū (Benina), un par tāda finanšu atbalsta piešķiršanu aizjūras zemēm un teritorijām, uz kurām attiecas EK līguma ceturtā daļa (8),

               —

               ņemot vērā Komisijas 2010. gada 21. aprīļa paziņojumu “Nodokļi un attīstība. Sadarbība ar jaunattīstības valstīm, lai veicinātu labu pārvaldību nodokļu lietās” un 2011. gada 13. oktobra paziņojumu “Turpmākā pieeja saistībā ar ES budžeta atbalstu trešām valstīm”,

               —

               ņemot vērā Līguma par Eiropas Savienības darbību 319. pantu,

               —

               ņemot vērā 74. pantu 1998. gada 16. jūnija Finanšu regulā, kas attiecas uz sadarbību attīstības finansēšanas jomā atbilstīgi Ceturtajai ĀKK un EK konvencijai (9),

               —

               ņemot vērā 119. pantu 2003. gada 27. marta Finanšu regulā, ko piemēro 9. Eiropas Attīstības fondam (10),

               —

               ņemot vērā 142. pantu Padomes 2008. gada 18. februāra Regulā (EK) Nr. 215/2008 par Finanšu regulu, ko piemēro 10. Eiropas Attīstības fondam (11),

               —

               ņemot vērā Reglamenta 76. pantu, 77. panta trešo ievilkumu un VI pielikumu,

               —

               ņemot vērā Budžeta kontroles komitejas ziņojumu un Attīstības komitejas atzinumu (A7-0062/2013),

               1.

               konstatē, ka 8., 9. un 10. Eiropas Attīstības fonda galīgie gada pārskati ir tādi, kādi tie iekļauti Revīzijas palātas gada pārskata 2. tabulā;

               2.

               apstiprina kontu slēgšanu saistībā ar 8., 9. un 10. Eiropas Attīstības fonda 2011. finanšu gada budžeta izpildi;

               3.

               uzdod priekšsēdētājam šo lēmumu nosūtīt Padomei, Komisijai, Eiropas Savienības Tiesai, Revīzijas palātai un Eiropas Investīciju bankai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētajs

         Martin SCHULZ

            Ģenerālsekretārs

         Klaus WELLE

      (1)  OV C 344, 12.11.2012., 243. lpp.

      (2)  OV C 348, 14.11.2012., 130. lpp.

      (3)  OV L 317, 15.12.2000., 3. lpp.

      (4)  OV L 287, 28.10.2005., 4. lpp.

      (5)  OV L 314, 30.11.2001., 1. lpp., un OV L 324, 7.12.2001., 1. lpp.

      (6)  OV L 109, 26.4.2007., 33. lpp.

      (7)  OV L 156, 29.5.1998., 108. lpp.

      (8)  OV L 317, 15.12.2000., 355. lpp.

      (9)  OV L 191, 7.7.1998., 53. lpp.

      (10)  OV L 83, 1.4.2003., 1. lpp.

      (11)  OV L 78, 19.3.2008., 1. lpp.


title: Eiropas Parlamenta Lēmums (ES, Euratom) 2016/1603 (2016. gada 28. aprīlis) par ITER un kodolsintēzes enerģētikas attīstības vajadzībām izveidotā Eiropas kopuzņēmuma 2014. finanšu gada budžeta izpildes apstiprināšanu

text:
               14.9.2016

               LV

               Eiropas Savienības Oficiālais Vēstnesis

               L 246/438

         EIROPAS PARLAMENTA LĒMUMS (ES, EURATOM) 2016/1603
   (2016. gada 28. aprīlis)
   par ITER un kodolsintēzes enerģētikas attīstības vajadzībām izveidotā Eiropas kopuzņēmuma 2014. finanšu gada budžeta izpildes apstiprināšanu
   EIROPAS PARLAMENTS,

               —

               ņemot vērā ITER un kodolsintēzes enerģētikas attīstības vajadzībām izveidotā Eiropas kopuzņēmuma 2014. finanšu gada galīgos pārskatus,

               —

               ņemot vērā Revīzijas palātas ziņojumu par ITER un kodolsintēzes enerģētikas attīstības vajadzībām izveidotā Eiropas kopuzņēmuma 2014. finanšu gada pārskatiem ar Kopuzņēmuma atbildi (1),

               —

               ņemot vērā deklarāciju (2) par pārskatu ticamību, kā arī par pakārtoto darījumu likumību un pareizību, kuru Revīzijas palāta sniegusi par 2014. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Padomes 2016. gada 12. februāra ieteikumu par apstiprinājumu, ko sniedz Kopuzņēmumam par 2014. finanšu gada budžeta izpildi (05587/2016 – C8-0052/2016),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Eiropas Atomenerģijas kopienas dibināšanas līguma 106.a pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Padomes 2007. gada 27. marta Lēmumu 2007/198/Euratom, ar ko izveido Kopuzņēmumu ITER un kodolsintēzes enerģētikas attīstības vajadzībām, (4) un jo īpaši tās 5. panta 3. punktu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5),

               —

               ņemot vērā Komisijas 2013. gada 30. septembra Deleģēto regulu (ES) Nr. 1271/2013 par par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (6),

               —

               ņemot vērā Reglamenta 94. pantu un V pielikumu,

               —

               ņemot vērā Budžeta kontroles komitejas ziņojumu (A8-0097/2016),

               1.

               atliek lēmuma pieņemšanu attiecībā uz apstiprinājuma sniegšanu ITER un kodolsintēzes enerģētikas attīstības vajadzībām izveidotā Eiropas kopuzņēmuma direktoram par Kopuzņēmuma 2014. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt ITER un kodolsintēzes enerģētikas attīstības vajadzībām izveidotā Eiropas kopuzņēmuma direktoram, Padomei, Komisijai un Revīzijas palātai un nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 422, 17.12.2015., 33. lpp.

      (2)  OV C 422, 17.12.2015., 34. lpp.

      (3)  OV L 298, 26.10.2012., 1. lpp.

      (4)  OV L 90, 30.3.2007., 58. lpp.

      (5)  OV L 357, 31.12.2002., 72. lpp.

      (6)  OV L 328, 7.12.2013., 42. lpp.


title: Padomes Lēmums (ES) 2015/1734 (2015. gada 18. septembris) par nostāju, kas Eiropas Savienības vārdā ir jāieņem Starptautisko dzelzceļa pārvadājumu starpvaldību organizācijas (OTIF) 12. ģenerālajā asamblejā attiecībā uz dažiem grozījumiem Konvencijā par starptautiskajiem dzelzceļa pārvadājumiem (COTIF) un tās papildinājumos

text:
               29.9.2015

               LV

               Eiropas Savienības Oficiālais Vēstnesis

               L 252/43

         PADOMES LĒMUMS (ES) 2015/1734
   (2015. gada 18. septembris)
   par nostāju, kas Eiropas Savienības vārdā ir jāieņem Starptautisko dzelzceļa pārvadājumu starpvaldību organizācijas (OTIF) 12. ģenerālajā asamblejā attiecībā uz dažiem grozījumiem Konvencijā par starptautiskajiem dzelzceļa pārvadājumiem (COTIF) un tās papildinājumos
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 91. pantu saistībā ar 218. panta 9. punktu,
   ņemot vērā Eiropas Komisijas priekšlikumu,
   tā kā:

               (1)

               Savienība 1980. gada 9. maija Konvencijai par starptautiskajiem dzelzceļa pārvadājumiem (COTIF), kas grozīta ar 1999. gada 3. jūnija Viļņas protokolu (“COTIF konvencija”), pievienojās ar Padomes Lēmumu 2013/103/ES (1).

               (2)

               Visas dalībvalstis, izņemot Kipru un Maltu, ir COTIF konvencijas līgumslēdzējas puses un piemēro to.

               (3)

               Paredzams, ka Ģenerālā asambleja, kas izveidota saskaņā ar COTIF konvencijas 13. panta 1. punkta a) apakšpunktu (“Ģenerālā asambleja”), savā 12. sesijā, kura notiks 2015. gada 29. un 30. septembrī, lems par dažiem grozījumiem COTIF konvencijā, kā arī tās D papildinājumā (“Vienotie noteikumi attiecībā uz līgumiem par ritekļu izmantošanu starptautiskajā dzelzceļa satiksmē” – CUV), F papildinājumā (“Vienotie noteikumi tehnisko standartu apstiprināšanai un vienotu tehnisko priekšrakstu pieņemšanai, kas piemērojami izmantošanai starptautiskajā satiksmē paredzētajiem dzelzceļa materiāliem” – APTU) un G papildinājumā (“Vienotie noteikumi attiecībā uz starptautiskajā satiksmē izmantojamo dzelzceļa materiālu tehnisko atzīšanu” – ATMF).

               (4)

               Savienības nostāja par dažiem jautājumiem būtu jāpieņem saskaņā ar Līguma 218. panta 9. punktu, jo lēmumi par minētajiem grozījumiem, kurus pieņems Ģenerālā asambleja, ir lēmumi ar juridiskām sekām un to priekšmets attiecas uz Savienības kompetenci.

               (5)

                  COTIF konvencijas grozījumu mērķi ir atjaunināt Tehnisko ekspertu komitejas uzdevumus un atsauci uz jēdziena “valdītājs” definīciju saskaņā ar Savienības tiesībām un grozīt atsevišķus noteikumus, kuri attiecas uz Starptautisko dzelzceļa pārvadājumu starpvaldību organizācijas (OTIF) finansēšanu, revīziju un ziņošanu, kā arī noteiktām nelielām administratīvām izmaiņām.

               (6)

                  OTIF ģenerālsekretāra piedāvāto D papildinājuma (CUV) grozījumu mērķis ir precizēt, kādas lomas līgumos par ritekļu izmantošanu starptautiskajā dzelzceļu satiksmē ir valdītājam un par tehnisko apkopi atbildīgajai struktūrai.

               (7)

               F papildinājuma (APTU) un G papildinājuma (ATMF) grozījumu mērķis ir precizēt to darbības jomu, svītrojot atsauci uz “citu dzelzceļa materiālu”.

               (8)

                  COTIF konvencijas D papildinājuma (CUV), F papildinājuma (APTU) un G papildinājuma (ATMF) grozījumi, kā arī noteikti grozījumi pašā COTIF konvencijā attiecas uz Savienības kompetenci un ir saskaņā ar Savienības tiesībām un stratēģiskajiem mērķiem, tāpēc Savienībai tie būtu jāatbalsta.

               (9)

               Tādēļ Savienības nostājai 12. ģenerālajā asamblejā vajadzētu būt balstītai uz šā lēmuma pielikumu,

         IR PIEŅĒMUSI ŠO LĒMUMU.
   1. pants
   1.   Nostāja, kas Eiropas Savienības vārdā jāieņem 12. ģenerālajā asamblejā saskaņā ar COTIF konvenciju, atbilst šā lēmuma pielikumam.
   2.   Savienības pārstāvji Ģenerālajā asamblejā drīkst vienoties par nelieliem grozījumiem šā lēmuma pielikumā minētajos dokumentos bez jauna Padomes lēmuma.
   2. pants
   Lēmumus, ko pieņēmusi 12. ģenerālā asambleja, publicē Eiropas Savienības Oficiālajā Vēstnesī, norādot to spēkā stāšanās datumu.
   3. pants
   Šis lēmums stājas spēkā tā pieņemšanas dienā.

      Briselē, 2015. gada 18. septembrī

            Padomes vārdā –

            priekšsēdētāja

         C. DIESCHBOURG

      (1)  Padomes Lēmums 2013/103/ES (2011. gada 16. jūnijs) par to, lai noslēgtu Nolīgumu starp Eiropas Savienību un Starptautisko dzelzceļa pārvadājumu starpvaldību organizāciju par Eiropas Savienības pievienošanos 1980. gada 9. maija Konvencijai par starptautiskajiem dzelzceļa pārvadājumiem (COTIF), kas grozīta ar 1999. gada 3. jūnija Viļņas protokolu (OV L 51, 23.2.2013., 1. lpp.).

      PIELIKUMS
      1.   Atsauces dokumenti
      Dokumenti attiecībā uz COTIF un tās papildinājumu pārskatīšanu ir pieejami OTIF tīmekļa vietnē:
      http://www.otif.org/en/law/general-assembly/working-documents-concerning-revision-of-cotif.html.
      2.   Piezīmes un nostājas par darba kārtības jautājumiem

         1. punkts. Priekšsēdētāja un priekšsēdētāja vietnieku vēlēšanas

      Dokumenti: nav.
      Balsstiesību īstenošana: dalībvalstis.
      Saskaņotā nostāja: nav.

         2. punkts. Darba kārtības apstiprināšana

      Dokumenti: AG 12/2, AG 12/2 Add.1.
      Balsstiesību īstenošana: dalībvalstis.
      Saskaņotā nostāja: nav.

         3. punkts. Akreditācijas komitejas izveidošana

      Dokumenti: nav.
      Balsstiesību īstenošana: dalībvalstis.
      Saskaņotā nostāja: nav.

         4. punkts. Darba organizācija un par vajadzīgām uzskatīto komiteju izvirzīšana

      Dokumenti: nav.
      Balsstiesību īstenošana: dalībvalstis.
      Saskaņotā nostāja: nav.

         5. punkts. Ģenerālsekretāra vēlēšanas laikposmam no 2016. gada 1. janvāra līdz 2018. gada 31. decembrim

      Dokumenti: AG 12/5, AG 12/5.1, AG 12/5.2.
      Balsstiesību īstenošana: dalībvalstis.
      Saskaņotā nostāja: nav.
      Abi kandidāti ir no ES dalībvalstīm (Austrijas un Francijas).

         6. punkts. OTIF dalībnieki – vispārējā situācija

      Dokuments: AG 12/6.
      Balsstiesību īstenošana: nepiemēro.
      Saskaņotā nostāja: nav.

         7. punkts. Budžeta shēma

      Dokumenti: AG 12/7.1, AG 12/7.2.
      Balsstiesību īstenošana: dalībvalstis.
      Saskaņotā nostāja: nav.

         8. punkts. COTIF – pamatteksta daļēja pārskatīšana

      Dokumenti: AG 12/8, AG 12/8 Add. 1, AG 12/8 Add. 2.
      Balsstiesību īstenošana: dalībvalstis.
      Saskaņotā nostāja:

                  atbalstīt grozījumus 3. pantā (“Starptautiskā sadarbība”) (redakcionāls labojums, ar kuru atsauci uz “Eiropas Kopiena” aizstāj ar atsauci uz “Eiropas Savienība”);

                  atbalstīt grozījumus 12. pantā (“Spriedumu izpildīšana. Pielikums”), jo ar tiem groza termina “valdītājs” definīciju, saskaņojot to ar ES tiesību aktiem;

                  atbalstīt grozījumus 20. pantā (“Tehnisko ekspertu komiteja”), jo tie ir vajadzīgi, lai atjauninātu vienotos noteikumus APTU un ATMF un tie būtu saskaņā ar ES tiesību aktiem.

            Pārējie grozījumi: ES nostājas nav.

         9. punkts. B papildinājuma (CIM vienotie noteikumi) daļēja pārskatīšana

      Dokuments: AG 12/9.
      Balsstiesību īstenošana: dalībvalstis.
      Saskaņotā nostāja: ņemt vērā ģenerālsekretāra ziņojumu par sasniegto un turpināt darbu pie šā papildinājuma pārskatīšanas.

         10. punkts. D papildinājuma (CUV vienotie noteikumi) daļēja pārskatīšana

      Dokumenti: AG 12/10, AG 12/10 Add. 1, AG 12/10 Add. 2, AG 12/10 Add. 3.
      Balsstiesību īstenošana: ES.
      Saskaņotā nostāja:

                  atbalstīt 9. panta un paskaidrojuma ziņojuma grozījumus saskaņā ar ES nostāju, kas pārstāvēta OTIF Revīzijas komitejas 25. sesijā (1), jo ar tiem tiek izskaidrota valdītāja un par tehnisko apkopi atbildīgās struktūras loma atbilstoši ES tiesību aktiem.

                  Jauno 1.a pantu, ko dokumentā AG 12/10 Add. 3 ierosināja Vācija, apsprieda un atbalstīja ES dalībvalstu un dzelzceļa nozares pārstāvju darba grupa, kuras sanāksme notika 2014. gada 26. novembrī. Līdzīgi noteikumi ietverti arī CIM (2. pants – Publisko tiesību piemērošana). Tāpēc ir atbalstāms arī šis priekšlikums.

         11. punkts. F papildinājuma (APTU vienotie noteikumi) daļēja pārskatīšana

      Dokuments: AG 12/11.
      Balsstiesību īstenošana: ES.
      Saskaņotā nostāja: atbalstīt 3. panta grozījumu, kura mērķis ir precizēt darbības jomu, svītrojot “citu dzelzceļa materiālu”, un paskaidrojuma ziņojuma attiecīgās izmaiņas.

         12. punkts. G papildinājuma (ATMF vienotie noteikumi) pārskatīšana

      Dokuments: AG 12/12.
      Balsstiesību īstenošana: ES.
      Saskaņotā nostāja: atbalstīt 1. un 3. panta grozījumu, kura mērķis ir precizēt darbības jomu, svītrojot “citu dzelzceļa materiālu”, un paskaidrojuma ziņojuma attiecīgās izmaiņas.

         13. punkts. Pārskatīts un konsolidēts paskaidrojuma ziņojums

      Dokumenti: AG 12/13, AG 12/13 Add.1-10.
      Balsstiesību īstenošana: dalībvalstis.
      Saskaņotā nostāja: ņemt vērā pārskatīto un konsolidēto paskaidrojuma ziņojumu un pilnvarot ģenerālsekretāru iekļaut skaidrojumus, kurus pieņēmusi šī Ģenerālā asambleja un kuri attiecas uz COTIF un tās papildinājumu grozījumiem, kas pieņemti šajā Ģenerālajā asamblejā. Tomēr frāze “(..) ir piemērojama par tehnisko apkopi atbildīgās struktūras (TAAS) darbībām, vai (..)” ir jāsvītro no skaidrojumiem par 3.a panta 10. punkta otro teikumu. Turklāt vācu valodas redakcijā skaidrojumi attiecībā uz 15. panta 1. punkta otro teikumu būtu jāgroza šādi:

         “In Übereinstimmung mit den gängigen Verfahren verschiedener Vertragsstaaten und zur expliziteren Klarstellung der Pflichten des Halters, obliegt dem Halter die Verpflichtung, den ihm zugeordneten Fahrzeugen eine ECM zuzuweisen.”

         14. punkts. Vienotie dzelzceļa nozares tiesību akti

      Dokuments: AG 12/14.
      Balsstiesību īstenošana: dalībvalstis.
      Saskaņotā nostāja: nav.

         15. punkts. Ziņojums par Administratīvās komitejas darbību laikposmā no 2012. gada 1. oktobra līdz 2015. gada 30. septembrim

      Dokuments: AG 12/15.
      Balsstiesību īstenošana: dalībvalstis.
      Saskaņotā nostāja: nav.

         16. punkts. Administratīvās komitejas vēlēšanas laikposmam no 2015. gada 1. oktobra līdz 2018. gada 30. septembrim (sastāvs un priekšsēdētājs)

      Dokuments: AG 12/16.
      Balsstiesību īstenošana: dalībvalstis.
      Saskaņotā nostāja: nav.

         17. punkts. Ģenerālās asamblejas 13. sesijas pagaidu datums

      Dokumenti: nav.
      Balsstiesību īstenošana: nepiemēro.
      Saskaņotā nostāja: nav.

         18. punkts. Citi jautājumi

      Dokuments: vēl nav pieejams.
      Balsstiesību īstenošana: vajadzības gadījumā par to tiks lemts uz vietas.
      Saskaņotā nostāja: vajadzības gadījumā par to tiks lemts uz vietas.

         19. punkts. Ģenerālās asamblejas pilnvaras

      Dokuments: vēl nav pieejams.
      Balsstiesību īstenošana: vajadzības gadījumā par to tiks lemts uz vietas.
      Saskaņotā nostāja: vajadzības gadījumā par to tiks lemts uz vietas.

         20. punkts. Komitejas ziņojumi, ja vajadzīgs

      Dokuments: vēl nav pieejams.
      Balsstiesību īstenošana: vajadzības gadījumā par to tiks lemts uz vietas.
      Saskaņotā nostāja: vajadzības gadījumā par to tiks lemts uz vietas.

         21. punkts. Lēmumu, pilnvaru, ieteikumu un citu Ģenerālās asamblejas dokumentu pieņemšana (galīgais dokuments)

      Dokuments: vēl nav pieejams.
      Balsstiesību īstenošana: dalībvalstis.
      Saskaņotā nostāja: par to tiks lemts uz vietas.

         (1)  Padomes Lēmums 2014/699/ES (2014. gada 24. jūnijs) par nostāju, kas Eiropas Savienības vārdā ir jāieņem OTIF Revīzijas komitejas 25. sesijā attiecībā uz dažiem grozījumiem Konvencijā par starptautiskajiem dzelzceļa pārvadājumiem (COTIF) un tās papildinājumos (OV L 293, 9.10.2014., 26. lpp.).


title: Padomes Lēmums (2015. gada 26. jūnijs), ar ko pieņem Padomes nostāju par Eiropas Savienības 2015. finanšu gada budžeta grozījuma Nr. 1 projektu, kas pievienots priekšlikumam Eiropas Parlamenta un Padomes Regulai par Eiropas Stratēģisko investīciju fondu (ESIF regula) un ar ko groza Regulas (ES) Nr. 1291/2013 un (ES) Nr. 1316/2013

text:
               30.6.2015

               LV

               Eiropas Savienības Oficiālais Vēstnesis

               C 214/2

         PADOMES LĒMUMS
   (2015. gada 26. jūnijs),
   ar ko pieņem Padomes nostāju par Eiropas Savienības 2015. finanšu gada budžeta grozījuma Nr. 1 projektu, kas pievienots priekšlikumam Eiropas Parlamenta un Padomes Regulai par Eiropas Stratēģisko investīciju fondu (ESIF regula) un ar ko groza Regulas (ES) Nr. 1291/2013 un (ES) Nr. 1316/2013
   (2015/C 214/02)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 314. pantu saistībā ar Eiropas Atomenerģijas kopienas dibināšanas līgumu un jo īpaši tā 106.a pantu,
   ņemot vērā Eiropas Parlamenta un Padomes Regulu (ES, Euratom) Nr. 966/2012 (2012. gada 25. oktobris) par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (1) un jo īpaši tās 41. pantu,
   tā kā:

         IR PIEŅĒMUSI ŠO LĒMUMU.
   Vienīgais pants
   Padomes nostāja par Eiropas Savienības 2015. finanšu gada budžeta grozījuma Nr. 1 projektu tika pieņemta 2015. gada 26. jūnijā.
   Viss teksts informācijai vai lejupielādei ir pieejams Padomes tīmekļa vietnē http://www.consilium.europa.eu/

      Briselē, 2015. gada 26. jūnijā

            Padomes vārdā –

            priekšsēdētājs

         E. RINKĒVIČS

      (1)  OV L 298, 26.10.2012., 1. lpp.

      (2)  OV L 69, 13.3.2015., 1. lpp.


title: Komisijas Lēmums (ES) 2016/2003 (2016. gada 14. novembris), ar ko groza Lēmumus 2009/300/EK, 2011/263/ES, 2011/264/ES, 2011/382/ES, 2011/383/ES, 2012/720/ES un 2012/721/ES, lai pagarinātu ekoloģisko kritēriju spēkā esības termiņu ES ekomarķējuma piešķiršanai dažiem ražojumiem (izziņots ar dokumenta numuru C(2016) 7218) (Dokuments attiecas uz EEZ )

text:
               16.11.2016

               LV

               Eiropas Savienības Oficiālais Vēstnesis

               L 308/59

         KOMISIJAS LĒMUMS (ES) 2016/2003
   (2016. gada 14. novembris),
   ar ko groza Lēmumus 2009/300/EK, 2011/263/ES, 2011/264/ES, 2011/382/ES, 2011/383/ES, 2012/720/ES un 2012/721/ES, lai pagarinātu ekoloģisko kritēriju spēkā esības termiņu ES ekomarķējuma piešķiršanai dažiem ražojumiem

         (izziņots ar dokumenta numuru C(2016) 7218)

   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 25. novembra Regulu (EK) Nr. 66/2010 par ES ekomarķējumu (1) un jo īpaši tās 8. panta 3. punkta c) apakšpunktu,
   apspriedusies ar Eiropas Savienības Ekomarķējuma komiteju,
   tā kā:

               (1)

               Komisijas Lēmums 2009/300/EK (2) zaudē spēku 2016. gada 31. decembrī.

               (2)

               Komisijas Lēmums 2011/263/ES (3) zaudē spēku 2016. gada 31. decembrī.

               (3)

               Komisijas Lēmums 2011/264/ES (4) zaudē spēku 2016. gada 31. decembrī.

               (4)

               Komisijas Lēmums 2011/382/ES (5) zaudē spēku 2016. gada 31. decembrī.

               (5)

               Komisijas Lēmums 2011/383/ES (6) zaudē spēku 2016. gada 31. decembrī.

               (6)

               Komisijas Lēmums 2012/720/ES (7) zaudē spēku 2016. gada 14. novembrī.

               (7)

               Komisijas Lēmums 2012/721/ES (8) zaudē spēku 2016. gada 14. novembrī.

               (8)

               Ir veikts novērtējums, kas apliecina, ka pašreizējie ekoloģiskie kritēriji un saistītās novērtēšanas un verifikācijas prasības, kas noteiktas Lēmumos 2009/300/EK, 2011/263/ES, 2011/264/ES, 2011/382/ES, 2011/383/ES, 2012/720/ES un 2012/721/ES, ir aktuāli un atbilstoši. Pašreizējie šajos lēmumos izklāstītie ekoloģiskie kritēriji un saistītās novērtēšanas un verifikācijas prasības joprojām tiek pārskatītas, un nav sagatavota to galīgā versija, tāpēc ir pamats minēto ekoloģisko kritēriju un saistīto novērtēšanas un verifikācijas prasību spēkā esības termiņu pagarināt līdz 2017. gada 31. decembrim. Tāpēc Lēmumi 2009/300/EK, 2011/263/ES, 2011/264/ES, 2011/382/ES, 2011/383/ES, 2012/720/ES un 2012/721/ES būtu attiecīgi jāgroza.

               (9)

               Šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota saskaņā ar Regulas (EK) Nr. 66/2010 16. pantu,

         IR PIEŅĒMUSI ŠO LĒMUMU.
   1. pants
   Lēmuma 2009/300/EK 3. pantu aizstāj ar šādu:

      “3. pants
      Ražojumu grupai “televizori” noteiktie ekoloģiskie kritēriji un saistītās novērtēšanas un verifikācijas prasības ir spēkā līdz 2017. gada 31. decembrim.”

   2. pants
   Lēmuma 2011/263/ES 4. pantu aizstāj ar šādu:

      “4. pants
      Produktu grupai “mazgāšanas līdzekļi trauku mazgājamām mašīnām” noteiktie ekoloģiskie kritēriji un saistītās novērtēšanas un verifikācijas prasības ir spēkā līdz 2017. gada 31. decembrim.”

   3. pants
   Lēmuma 2011/264/ES 4. pantu aizstāj ar šādu:

      “4. pants
      Produktu grupai “veļas mazgāšanas līdzekļi” noteiktie ekoloģiskie kritēriji un saistītās novērtēšanas un verifikācijas prasības ir spēkā līdz 2017. gada 31. decembrim.”

   4. pants
   Lēmuma 2011/382/ES 4. pantu aizstāj ar šādu:

      “4. pants
      Produktu grupai “līdzekļi trauku mazgāšanai ar rokām” noteiktie ekoloģiskie kritēriji un saistītās novērtēšanas un verifikācijas prasības ir spēkā līdz 2017. gada 31. decembrim.”

   5. pants
   Lēmuma 2011/383/ES 4. pantu aizstāj ar šādu:

      “4. pants
      Produktu grupai “universālie tīrīšanas līdzekļi un sanitārie tīrīšanas līdzekļi” noteiktie ekoloģiskie kritēriji un saistītās novērtēšanas un verifikācijas prasības ir spēkā līdz 2017. gada 31. decembrim.”

   6. pants
   Lēmuma 2012/720/ES 3. pantu aizstāj ar šādu:

      “3. pants
      Produktu grupai “rūpniecībā un iestādēs izmantojamie mazgāšanas līdzekļi, kas paredzēti trauku mazgājamām mašīnām” noteiktie ekoloģiskie kritēriji un saistītās novērtēšanas un verifikācijas prasības ir spēkā līdz 2017. gada 31. decembrim.”

   7. pants
   Lēmuma 2012/721/ES 3. pantu aizstāj ar šādu:

      “3. pants
      Produktu grupai “rūpniecībā un iestādēs izmantojamie veļas mazgāšanas līdzekļi” noteiktie ekoloģiskie kritēriji un saistītās novērtēšanas un verifikācijas prasības ir spēkā līdz 2017. gada 31. decembrim.”

   8. pants
   Šis lēmums ir adresēts dalībvalstīm.

      Briselē, 2016. gada 14. novembrī

            Komisijas vārdā –

            Komisijas loceklis

         Karmenu VELLA

      (1)  OV L 27, 30.1.2010., 1. lpp.

      (2)  Komisijas 2009. gada 12. marta Lēmums 2009/300/EK, ar ko nosaka pārskatītos ekoloģiskos kritērijus Kopienas ekomarķējuma piešķiršanai televizoriem (OV L 82, 28.3.2009., 3. lpp.).

      (3)  Komisijas 2011. gada 28. aprīļa Lēmums 2011/263/ES par ekoloģiskajiem kritērijiem ES ekomarķējuma piešķiršanai mazgāšanas līdzekļiem trauku mazgājamām mašīnām (OV L 111, 30.4.2011., 22. lpp.).

      (4)  Komisijas 2011. gada 28. aprīļa Lēmums 2011/264/ES par ekoloģiskajiem kritērijiem ES ekomarķējuma piešķiršanai veļas mazgāšanas līdzekļiem (OV L 111, 30.4.2011., 34. lpp.).

      (5)  Komisijas 2011. gada 24. jūnija Lēmums 2011/382/ES par ekoloģiskajiem kritērijiem ES ekomarķējuma piešķiršanai līdzekļiem trauku mazgāšanai ar rokām (OV L 169, 29.6.2011., 40. lpp.).

      (6)  Komisijas 2011. gada 28. jūnija Lēmums 2011/383/ES par ekoloģiskajiem kritērijiem ES ekomarķējuma piešķiršanai universālajiem tīrīšanas līdzekļiem un sanitārajiem tīrīšanas līdzekļiem (OV L 169, 29.6.2011., 52. lpp.).

      (7)  Komisijas 2012. gada 14. novembra Lēmums 2012/720/ES par ekoloģiskajiem kritērijiem ES ekomarķējuma piešķiršanai rūpniecībā un iestādēs izmantojamiem mazgāšanas līdzekļiem, kas paredzēti trauku mazgājamām mašīnām (OV L 326, 24.11.2012., 25. lpp.).

      (8)  Komisijas 2012. gada 14. novembra Lēmums 2012/721/ES par ekoloģiskajiem kritērijiem ES ekomarķējuma piešķiršanai rūpniecībā un iestādēs izmantojamiem veļas mazgāšanas līdzekļiem (OV L 326, 24.11.2012., 38. lpp.).


title: Padomes Lēmums (ES) 2016/1234 (2016. gada 26. jūlijs), ar ko ieceļ divus Reģionu komitejas locekļu aizstājējus, ko izvirzījusi Itālijas Republika

text:
               28.7.2016

               LV

               Eiropas Savienības Oficiālais Vēstnesis

               L 202/42

         PADOMES LĒMUMS (ES) 2016/1234
   (2016. gada 26. jūlijs),
   ar ko ieceļ divus Reģionu komitejas locekļu aizstājējus, ko izvirzījusi Itālijas Republika
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Itālijas valdības priekšlikumu,
   tā kā:

               (1)

               Padome 2015. gada 26. janvārī, 2015. gada 5. februārī un 2015. gada 23. jūnijā pieņēma Lēmumus (ES) 2015/116 (1), (ES) 2015/190 (2) un (ES) 2015/994 (3), ar ko laikposmam no 2015. gada 26. janvāra līdz 2020. gada 25. janvārim ieceļ Reģionu komitejas locekļus un viņu aizstājējus.

               (2)

               Pēc tam, kad beidzies termiņš pilnvarojumam, uz kura pamata tika izvirzīts Carlo FIDANZA kungs (Assessore di Veleso (CO)) un Giuseppe VARACALLI kungs (Sindaco del Comune di Gerace (RC)), ir atbrīvojušās divas Reģionu komitejas locekļu aizstājēju vietas,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2020. gada 25. janvārim, Reģionu komitejā par locekļu aizstājējiem tiek iecelti:

               —

                  Carlo FIDANZA kungs, Consigliere del Comune di Rosazza (BI) (amata maiņa),

               —

                  Giuseppe VARACALLI kungs, Consigliere del Comune di Gerace (RC) (amata maiņa).

         2. pants
   Šis lēmums stājas spēkā tā pieņemšanas dienā.

      Briselē, 2016. gada 26. jūlijā

            Padomes vārdā –

            priekšsēdētājs

         M. LAJČÁK

      (1)  Padomes Lēmums (ES) 2015/116 (2015. gada 26. janvāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un viņu aizstājējus (OV L 20, 27.1.2015., 42. lpp.).

      (2)  Padomes Lēmums (ES) 2015/190 (2015. gada 5. februāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 31, 7.2.2015., 25. lpp.).

      (3)  Padomes Lēmums (ES) 2015/994 (2015. gada 23. jūnijs), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 159, 25.6.2015., 70. lpp.).


title: Komisijas Lēmums (ES) 2017/1441 (2017. gada 30. jūnijs) par Polijas paziņoto atbalsta shēmu “Piena ražotājiem paredzēta atbalsta shēma” (SA.45447 (2016/C) (ex 2016/N)) (izziņots ar dokumenta numuru C(2017) 4359)

text:
               9.8.2017

               LV

               Eiropas Savienības Oficiālais Vēstnesis

               L 206/8

         KOMISIJAS LĒMUMS (ES) 2017/1441
   (2017. gada 30. jūnijs)
   par Polijas paziņoto atbalsta shēmu “Piena ražotājiem paredzēta atbalsta shēma” (SA.45447 (2016/C) (ex 2016/N))

         (izziņots ar dokumenta numuru C(2017) 4359)

   (Autentisks ir tikai teksts poļu valodā)
   EIROPAS KOMISIJA,
   ņemot vērā Līgumu par Eiropas Savienības darbību un jo īpaši tā 108. panta 2. punkta pirmo daļu,
   saskaņā ar iepriekš minēto noteikumu uzaicinājusi ieinteresētās personas iesniegt piezīmes,
   tā kā:
   1.   PROCEDŪRA

               (1)

               Saskaņā ar LESD 108. panta 3. punktu Polija 2016. gada 23. maija vēstulē paziņoja par piena ražotājiem paredzētu atbalsta shēmu (“atbalsta shēma”).

               (2)

               2016. gada 1. jūnija vēstulē Polija iesniedza papildu informāciju. Komisija 2016. gada 11. jūlija vēstulē lūdza papildu informāciju, kuru Polijas iestādes sniedza 2016. gada 15. jūlija vēstulē.

               (3)

               2016. gada 16. septembra vēstulē (1) (“lēmums sākt procedūru”) Komisija informēja Poliju, ka ir nolēmusi attiecībā uz atbalsta shēmu sākt LESD 108. panta 2. punktā paredzēto procedūru. Tajā pašā vēstulē Komisija izteica šaubas par atbalsta shēmas saderību ar iekšējo tirgu.

               (4)

               Informāciju par lēmumu sākt procedūru Polija iesniedza ar 2016. gada 12. oktobra vēstuli.

               (5)

               Lēmums sākt procedūru tika publicēts Eiropas Savienības Oficiālajā Vēstnesī
                   (2). Komisija aicināja ieinteresētās personas iesniegt piezīmes viena mēneša laikā.

               (6)

               Piezīmes no ieinteresētajām personām Komisija nesaņēma un par to informēja Poliju 2017. gada 13. janvāra vēstulē.

               (7)

               2016. gada 14. novembra un 2017. gada 13. janvāra vēstulēs Komisija lūdza Poliju sniegt papildu informāciju. Uz šīm vēstulēm Polija atbildēja 2017. gada 20. janvārī.

         2.   KONTEKSTS

               (8)

               Piena un piena produktu nozarē kvantitatīvie ražošanas ierobežojumi (“piena kvotu sistēma”) vairākus gadus ir bijuši būtiski tirgus politikas instrumenti. Šie ierobežojumi tika ieviesti 1984. gadā un pagarināti vairākas reizes; pēdējoreiz tie pagarināti ar Padomes Regulu (EK) Nr. 1234/2007 (3) (“Vienotā TKO regula”) līdz 2015. gada 31. martam. Attiecīgi 2014./2015. gads bija pēdējais kvotu gads. Galvenais piena kvotu sistēmas mērķis bija samazināt piedāvājuma un pieprasījuma nelīdzsvarotību attiecīgajā tirgū un šā iemesla dēļ radušos strukturālos pārpalikumus, tādējādi panākot lielāku tirgus līdzsvaru. Nodeva tika piemērota piena daudzumam, kas savākts vai pārdots tiešajam patēriņam un pārsniedz noteiktu garantijas robežlielumu. Dalībvalstīm bija jāmaksā nodeva, kolīdz bija pārsniegta valsts kvota. Dalībvalstīm bija jāmaksā Eiropas Lauksaimniecības garantiju fondam (ELGF) nodeva atbilstīgi attiecīgās valsts kvotas pārsniegumam, kas saskaņā ar vienotu likmi samazināts par 1 %, lai ņemtu vērā bankrota gadījumus vai dažu ražotāju pilnīgu nespēju veikt savu iemaksu attiecīgā nodevas parāda maksājumā. Dalībvalstīm tātad bija jāsadala maksājums starp ražotājiem, kas piedalījušies robežlieluma pārsniegšanā. Ņemot vērā to, ka minētie ražotāji bija pārsnieguši savu pieejamo kvotu, tie bija atbildīgi attiecībā pret konkrētu dalībvalsti par savu nodevas parāda daļas samaksu (4).

               (9)

               Valsts kvota, kas Polijā 2014./2015. kvotu gadā piešķirta vairumpiegādātājiem (piena ražotājiem), tika pārsniegta par 580,3 miljoniem kg, tādējādi radot nepieciešamību Savienības budžetā samaksāt nodevu PLN 659,8 miljonu (aptuveni EUR 152,7 miljonu) apmērā. Polijas piena ražotāji, kas pārsnieguši individuālo kvotu, tika aicināti samaksāt nodevu par piena kvotas pārsniegšanu saskaņā ar likmi PLN 90,98 par 100 kg pārprodukcijas.

               (10)

               2015. gada martā, ņemot vērā zemās piena cenas un piena nozares finansiālās grūtības, Komisijas Regula (EK) Nr. 595/2004 (5) tika grozīta ar Komisijas Īstenošanas regulu (ES) 2015/517 (6), lai atvieglotu finansiālo slogu ražotājiem, kuriem saistībā ar 2014./2015. kvotu gadu bija jāmaksā papildu nodeva.

               (11)

               Pamatojoties uz minēto, Polija pieņēma noteikumus, kas ļāva attiecīgajiem Polijas piena ražotājiem nodevu par piena kvotas pārsniegšanu samaksāt trijās daļās (7). Pirmais maksājums (vismaz viena trešdaļa no nodevas parāda) minētajiem piena ražotājiem bija jāsamaksā līdz 2015. gada 30. septembrim, bet otrais maksājums (vismaz viena trešdaļa no kopējā nodevas parāda) – līdz 2016. gada 30. septembrim. Nodevas parāda atlikums bija maksājams līdz 2017. gada 30. septembrim. Daļās sadalītā maksājuma sistēmas tika piemērotas saskaņā ar Komisijas Regulā (ES) Nr. 1408/2013 (8) paredzētajiem nosacījumiem.

               (12)

               Kā minēts iepriekš 1. apsvērumā, Polija 2016. gada 23. maijā paziņoja Komisijai par atbalsta shēmu, kas ļauj norakstīt piena ražotāju nesamaksāto nodevas parādu (“nodevas parāds”) par individuālo kvotu pārsniegšanu 2014./2015. kvotu gadā.

         3.   APRAKSTS

               (13)

               Atbalsta shēmas valsts juridiskais pamats ir Ministru kabineta rezolūcija, ar ko izveido piena ražotājiem paredzētu atbalsta shēmu (9) (“Ministru kabineta rezolūcija”), un Publisko finanšu likums (10).

               (14)

               Saskaņā ar Ministru kabineta rezolūciju lauksaimniecības un lauku attīstības ministrs, ņemot vērā piena ražotāja pieteikumu, pieņem lēmumu par pilnīgu vai daļēju nodevas parāda norakstīšanu.

               (15)

               Saskaņā ar Ministru kabineta rezolūciju atbalstu var piešķirt piena ražotājiem, kas:

                           a)

                           ir vidēji un mazi uzņēmumi; un

                           b)

                           kas 2014./2015. kvotu gadā ir laiduši tirgū piena vai piena produktu daudzumu, kurš 2015. gada 31. martā pārsniedza šajā konkrētajā dienā pieejamo individuālo kvotu, un kam pienācās maksāt nodevu, kura noteikta Vienotajā TKO regulā; un

                           c)

                           kas ir samaksājuši nodevas parāda pirmo daļu; un

                           d)

                           kas atbilst budžeta debitoru parādu norakstīšanas nosacījumiem, kuri paredzēti Publisko finanšu likuma 56. un 57. pantā. Citiem vārdiem sakot, parādu norakstīšanu piemēros, ja:

                                       i)

                                       fiziska persona ir mirusi un nav atstājusi nekādus aktīvus vai ir atstājusi aktīvus, pret kuriem saskaņā ar atsevišķiem noteikumiem nevar vērst piedziņu, vai ir atstājusi priekšmetus, kuri paredzēti ikdienas lietošanai mājsaimniecībā un kuru kopējā vērtība nepārsniedz PLN 6 000;

                                       ii)

                                       juridiska persona ir svītrota no juridisko personu reģistra un šai personai tajā brīdī nebija nekādu aktīvu, pret kuriem var izpildīt nodevas parāda piedziņu, turklāt budžeta debitoru parādu saistības nebija nodotas saskaņā ar tiesību aktiem trešai personai;

                                       iii)

                                       ir pamats uzskatīt, ka izpildes procedūras rezultātā netiks atgūta summa, kas lielāka par izmaksām, kuras būs radušās saistībā ar nodevas parāda piedziņu un izpildi, vai arī ja izpildes procedūra ir bijusi nesekmīga;

                                       iv)

                                       organizatoriskā vienība, kurai nav juridiskas personas statusa, ir likvidēta;

                                       v)

                                       parāda norakstīšana ir debitora vitālajās interesēs vai sabiedrības interesēs;

                                       vi)

                                       parāda norakstīšanu pamato sociāli vai ekonomiski apsvērumi, it īpaši debitora maksāšanas iespējas un Valsts kases likumīgas intereses.

               (16)

               Saskaņā ar Ministru kabineta rezolūciju atbalstu var piešķirt no dienas, kad Komisija pieņem pozitīvu lēmumu par atbalsta shēmas saderību ar iekšējo tirgu, līdz 2017. gada 31. oktobrim.

         4.   LESD 108. PANTA 2. PUNKTĀ PAREDZĒTĀS PROCEDŪRAS SĀKŠANAS IEMESLI

               (17)

               Saskaņā ar Komisijas veikto novērtējumu lēmumā sākt procedūru visi atbalsta esības nosacījumi, kas paredzēti LESD 107. panta 1. punktā, ir izpildīti (28.–33. apsvērums lēmumā sākt procedūru).

               (18)

               Jautājumā par saderību ar iekšējo tirgu Komisija atzīmēja, ka uz atbalstu nevar attiecināt atkāpes, kas paredzētas LESD 107. panta 2. punkta a), b) un c) apakšpunktā un 107. panta 3. punkta a), b) un d) apakšpunktā (35.–36. apsvērums lēmumā sākt procedūru).

               (19)

               Turklāt Komisijai bija šaubas par to, vai būtu piemērojams LESD 107. panta 3. punkta c) apakšpunkts, ņemot vērā, ka atbalsts nešķita atbilstam nevienai no atbalsta kategorijām, kas paredzētas lauksaimniecības nozarē piemērojamajos valsts atbalsta noteikumos, proti, Komisijas Regulā (ES) Nr. 702/2014 (11), Eiropas Savienības Pamatnostādnēs par valsts atbalstu lauksaimniecības un mežsaimniecības nozarē un lauku apvidos 2014.–2020. gadam (12) (“Lauksaimniecības pamatnostādnes”), Pamatnostādnēs par valsts atbalstu grūtībās nonākušu nefinanšu uzņēmumu glābšanai un pārstrukturēšanai (13) (“Glābšanas un pārstrukturēšanas pamatnostādnes”) vai Regulā (ES) Nr. 1408/2013 (37.–39. un 48.–49. apsvērums lēmumā sākt procedūru). Turklāt nešķita, ka atbalsts veicinātu piena nozares attīstību LESD 107. panta 3. punkta c) apakšpunkta nozīmē.

               (20)

               Turklāt lēmumā sākt procedūru tika konstatēts, ka atbalsta shēma ir pretrunā Vienotās TKO regulas noteikumiem, kas regulē piena nodevu (40.–47. apsvērums lēmumā sākt procedūru).

         5.   POLIJAS PIEZĪMES

               (21)

               Polija nav iesniegusi nevienu piezīmi, lai kliedētu šaubas, kas radušās oficiālās izmeklēšanas procedūras sākumā. Tomēr 2016. gada 12. oktobra un 2017. gada 20. janvāra vēstulēs Polija paskaidroja, ka atbalsts Polijā netika un netiks īstenots, jo Komisija nav pieņēmusi pozitīvu lēmumu (sal. ar 16. apsvērumu).

         6.   IEINTERESĒTO PERSONU PIEZĪMES

               (22)

               Komisija nav saņēmusi piezīmes no ieinteresētajām personām.

         7.   VALSTS ATBALSTA ESĪBAS NOVĒRTĒJUMS

               (23)

               LESD 107. panta 1. punktā teikts: “Ja vien Līgumi neparedz ko citu, ar iekšējo tirgu nav saderīgs nekāds atbalsts, ko piešķir dalībvalstis vai ko jebkādā citā veidā piešķir no valsts līdzekļiem un kas rada vai draud radīt konkurences izkropļojumus, dodot priekšroku konkrētiem uzņēmumiem vai konkrētu preču ražošanai, ciktāl tāds atbalsts iespaido tirdzniecību starp dalībvalstīm.”

               (24)

               Tāpēc, lai pasākums tiktu kvalificēts kā atbalsts LESD 107. panta 1. punkta nozīmē, tam jāatbilst šādiem kumulatīviem nosacījumiem: i) pasākums ir piedēvējams valstij un finansēts ar valsts līdzekļiem; ii) tas piešķir atbalsta saņēmējam priekšrocību; iii) piešķirtā priekšrocība ir selektīva; un iv) pasākums rada vai draud radīt konkurences izkropļojumus un iespaido tirdzniecību starp dalībvalstīm.

      Atbalsts, ko piešķīrusi valsts vai kas piešķirts no valsts līdzekļiem

               (25)

               Atbalsta shēmā ir paredzēta nodevas parāda norakstīšana. Tā izriet no valsts noteikumiem un tāpēc ir piedēvējama valstij. Turklāt tā tiek finansēta no valsts budžeta tādā nozīmē, ka Polija jau ir samaksājusi nodevu ELGF un tagad, norakstot nodevas parādu, Polijas valsts nesaņems ienākumus, kurus varētu izmantot citiem mērķiem. Atteikšanās no tādiem ieņēmumiem, kuri parastā gadījumā tiktu samaksāti valstij, ir uzskatāma par valsts līdzekļu piešķiršanu (14).

      Selektīva priekšrocība / uzņēmumi

               (26)

               Potenciālie atbalsta shēmas saņēmēji ir daži piena ražošanas lauksaimniecības uzņēmumi, kas atrodas Polijā (15. apsvērums) (15).

               (27)

               Priekšrocība LESD 107. panta 1. punkta nozīmē ir ikviens saimnieciskais labums, ko uzņēmums nevarētu gūt parastos tirgus apstākļos, t. i., bez valsts iejaukšanās (16). Lai pasākums būtu uzskatāms par atbalstu, tam ir jādod saņēmējam priekšrocības, kas atbrīvo to no izmaksām, kuras parasti tiktu segtas no saņēmēja budžeta.

               (28)

               Nesenā judikatūrā, proti, Vispārējās tiesas spriedumā lietā T-538/11, Beļģijas Karaliste/Eiropas Komisija, vairākkārt atkārtots, ka “jēdzienā “nodokļu slogs, kas parasti jāsedz no uzņēmuma budžeta” ietilpst arī papildu izmaksas, kas jāuzņemas uzņēmumiem to likumā, administratīvos aktos vai līgumos, kas ir paredzēti saimnieciskajai darbībai, noteikto saistību dēļ” (17).

               (29)

               Tādas izmaksas kā, piemēram, šajā gadījumā piena nodeva, ir izmaksas, kuras piena ražotājam ir jāsedz no sava budžeta parastās saimnieciskās darbības ietvaros. Pienākums maksāt piena nodevu izriet no Vienotās TKO regulas un valsts noteikumiem par piena un piena produktu tirgus organizāciju (skatīt 8.–10. apsvērumu). Ja konkrēti uzņēmumi ir pilnībā vai daļēji atbrīvoti no šādiem izdevumiem, tas nozīmē, ka tie gūst priekšrocību.

               (30)

               Tādēļ Komisija uzskata, ka atbalsta shēma rada piena ražotājiem selektīvu priekšrocību.

      Konkurences izkropļojumi un ietekme uz tirdzniecību

               (31)

               Eiropas Savienības Tiesa ir konsekventi atzinusi, ka tad, ja uzņēmuma konkurētspēja tiek stiprināta, piešķirot valsts atbalstu, parasti tiek izkropļota konkurence ar citiem konkurējošajiem uzņēmumiem, kuriem šāds atbalsts nav piešķirts (18). Atbalsts uzņēmumam, kas darbojas tirgū, kurš atvērts Savienības iekšējai tirdzniecībai, var ietekmēt tirdzniecību starp dalībvalstīm (19). Lauksaimniecības produktu (tai skaitā piena (20)) iekšējā tirdzniecība Savienībā sasniedz ievērojamus apjomus, un Polija ir viena no lielākajām piena ražotajām Savienībā (21).

               (32)

               Šajā lēmumā novērtētā atbalsta shēma ir paredzēta, lai atbalstītu lauksaimniecības nozares darbības, konkrēti, pienotavu darbības. Kā minēts iepriekš, pienotavu produktu tirdzniecība noris visā Savienības teritorijā. Tādēļ Komisija uzskata, ka attiecīgā shēma iespaido tirdzniecību starp dalībvalstīm.

               (33)

               Ņemot vērā lauksaimniecības produktu tirdzniecības lielo apmēru, var uzskatīt, ka minētā shēma rada vai draud radīt konkurences izkropļojumus un iespaido tirdzniecību starp dalībvalstīm.

      Secinājumi par atbalsta esību

               (34)

               Tātad var secināt, ka atbalsta shēma ir valsts atbalsts LESD 107. panta 1. punkta nozīmē.

         8.   ATBALSTA LIKUMĪBAS NOVĒRTĒJUMS

               (35)

               Saskaņā ar LESD 108. panta 3. punktu dalībvalstīm ir pienākums informēt Komisiju par visiem plāniem piešķirt atbalstu, un tās neīsteno šādu atbalstu, kamēr Komisija nav atzinusi to par saderīgu (nogaidīšanas pienākums).

               (36)

               Atbalsta shēma tika paziņota Komisijai 2016. gada 23. maijā un nav īstenota. Tādējādi Polija ir izpildījusi savu pienākumu saskaņā ar LESD 108. panta 3. punktu.

         9.   SADERĪBAS NOVĒRTĒJUMS

               (37)

               Tiktāl, ciktāl atbalsta shēma ir valsts atbalsts LESD 107. panta 1. punkta nozīmē, tās saderība ir jānovērtē, ņemot vērā attiecīgus valsts atbalsta noteikumus lauksaimniecības nozarē. Saskaņā ar pastāvīgo judikatūru dalībvalstij ir pienākums pierādīt attiecīgā pasākuma saderību ar iekšējo tirgu (22). Komisija norāda, ka Polijas iestādes nav sniegušas nekādu informāciju par to, kāpēc atbalsta shēmu var uzskatīt par saderīgu ar iekšējo tirgu, pamatojoties uz kādu no valsts atbalstam paredzētajiem Komisijas instrumentiem, it īpaši pamatojoties uz instrumentiem, kas uzskaitīti turpmāk.

               (38)

               Kā jau minēts lēmumā sākt procedūru, novērtētā atbalsta shēma neatbilst nevienai no atbalsta kategorijām, kas paredzētas Lauksaimniecības pamatnostādnēs vai Regulā (ES) Nr. 702/2014. Nesaņēmusi no Polijas nevienu relevantu piezīmi, Komisija norāda, ka tās šaubas par Lauksaimniecības pamatnostādņu un Regulas (ES) Nr. 702/2014 piemērojamību ir apstiprinājušās.

               (39)

               Turklāt, kā jau minēts lēmumā sākt procedūru, novērtētās shēmas atbalsts neatbilst kritērijiem, kuri attiecas uz atbalstu grūtībās nonākušiem uzņēmumiem Glābšanas un pārstrukturēšanas pamatnostādņu nozīmē. Nesaņēmusi no Polijas nevienu relevantu piezīmi, Komisija norāda, ka tās šaubas par Glābšanas un pārstrukturēšanas pamatnostādņu piemērojamību ir apstiprinājušās.

               (40)

               Nesaņēmusi no Polijas nevienu relevantu piezīmi attiecībā uz de minimis atbalstu, Komisija arī norāda, ka tās šaubas par Regulas (ES) Nr. 1408/2013 piemērojamību ir apstiprinājušās.

               (41)

               Savā paziņojumā Polija atsaucās uz Lauksaimniecības pamatnostādņu 30. punktu. Saskaņā ar Lauksaimniecības pamatnostādņu 30. punktu atbalsta shēmas, uz kurām Lauksaimniecības pamatnostādnes vai jebkādi citi saistīti valsts atbalsta noteikumi neattiecas, Komisija izvērtēs, katru gadījumu izskatot atsevišķi, tieši pamatojoties uz LESD 107. panta 3. punktu un ņemot vērā LESD 107., 108. un 109. pantā izklāstītos noteikumus, kopējo lauksaimniecības politiku un pēc analoģijas Lauksaimniecības pamatnostādnes, kur tas iespējams. Dalībvalstīm, kas paziņo valsts atbalstu, kurš neietilpst Lauksaimniecības pamatnostādņu darbības jomā, ir jāpierāda, ka attiecīgais valsts atbalsts atbilst kopīgiem novērtējuma principiem, kas noteikti Lauksamniecības pamatnostādņu I daļas 3. nodaļā. Komisija šādus pasākumus apstiprina tikai tad, ja pozitīvais devums nozares attīstībā nepārprotami atsvērs risku, ka tiks kropļota konkurence iekšējā tirgū un traucēta tirdzniecība starp dalībvalstīm.

               (42)

               Atbalsta gadījumos, uz kuriem attiecas LESD 107. panta 3. punkts, Komisijai ir plaša rīcības brīvība (23).

               (43)

               LESD 107. panta 3. punktā ir precizēti četri gadījumu veidi, kad valsts atbalstu var uzskatīt par saderīgu ar kopējo tirgu. Komisija uzskata, ka atkāpes, kas paredzētas LESD 107. panta 3. punkta a), b) un d) apakšpunktā, nav piemērojamas šajā gadījumā, jo minētā atbalsta shēma nav paredzēta, lai veicinātu ekonomikas attīstību apgabalos, kur dzīves līmenis ir ārkārtīgi zems vai kur valda liels bezdarbs, nav paredzēta, lai veicinātu projektus visas Eiropas interesēs vai novērstu nopietnus traucējumus tautsaimniecībā, ne arī, lai veicinātu kultūru un kultūras mantojuma saglabāšanu.

               (44)

               Saskaņā ar LESD 107. panta 3. punkta c) apakšpunktu par saderīgu ar kopējo tirgu var uzskatīt atbalstu, kas veicina konkrētu saimniecisko darbību vai konkrētu tautsaimniecības jomu attīstību, ja šādam atbalstam nav tāda nelabvēlīga iespaida uz tirdzniecības apstākļiem, kas ir pretrunā kopīgām interesēm.

               (45)

               Lai atbalstu varētu uzskatīt par saderīgu saskaņā ar LESD 107. panta 3. punkta c) apakšpunktu, tam jākalpo kopīgo interešu mērķim. Šajā sakarībā atbalstam, kas īstenots lauksaimniecības nozarē, jāatbilst lauksaimniecības produktu tirgu kopīgās organizācijas noteikumiem. Ja ir pieņemta regula par tirgus kopīgo organizāciju konkrētā nozarē, dalībvalstu pienākums ir atturēties no tādu pasākumu veikšanas, kas varētu kaitēt kopīgajai organizācijai vai paredzēt izņēmumus no tās (24).

               (46)

               Piena un piena produktu nozarē attiecīgie noteikumi ir paredzēti Vienotajā TKO regulā un Regulā (EK) Nr. 595/2004. Ar Regulu (EK) Nr. 595/2004 ir paredzēti sīki izstrādāti noteikumi par to, kā piemērot nodevu piena un piena produktu nozarē, un, citstarp, noteikumi attiecībā uz nodevas maksājumu. Ar Īstenošanas regulu (ES) 2015/517 tika izdarīts grozījums, kas dalībvalstīm ļauj pieņemt lēmumu par to, ka nodevas parāda summa, kas saistīta ar 12 mēnešu periodu, kurš sākas 2014. gada 1. aprīlī, ir maksājama līdz 2017. gada 30. septembrim trijos gada maksājumos bez procentiem. Vienotā TKO regula neparedz citus izņēmumus attiecībā uz nodevas maksājumu. Polija, piemērojot de minimis atbalstu, ir izmantojusi minēto iespēju. Turklāt šajā atbalsta shēmā ir paredzēta nodevas (otrā un trešā maksājuma) atcelšana lauksaimniekiem, kuri ir pārsnieguši savu pieejamo daudzumu un tāpēc saskaņā ar lauksaimniecības produktu tirgu kopīgās organizācijas noteikumiem ir atbildīgi attiecībā pret Polijas valsti par nodevas samaksu. Konkrētu Polijas piena ražotāju atbrīvošana no pienākuma maksāt nodevu grautu kvotu shēmu un kropļotu konkurenci attiecībā pret tiem ražotājiem, kas ievērojuši savas kvotas, un tiem, kas rīkojušies, lai samaksātu savus individuālos nodevas maksājumus (25).

               (47)

               Pamatojoties uz minēto, Komisija uzskata, ka nodevas norakstīšana nav saderīga ar Vienoto TKO regulu un Regulu (EK) Nr. 595/2004 un tādējādi nav saderīga ar lauksaimniecības produktu tirgu kopīgās organizācijas noteikumiem attiecībā uz piena kvotu sistēmu.

               (48)

               Piena nodevas norakstīšana ir instruments, kura mērķis ir uzlabot uzņēmumu finanšu stāvokli, nevis veicināt nozares attīstību vai kalpot kopīgo interešu mērķim, un kurš nav saderīgs ar TKO noteikumiem.

               (49)

               Turklāt ja valsts atbalsta pasākums ietver Savienības tiesību aktu nenodalāmu pārkāpumu, atbalstu nevar atzīt par saderīgu ar iekšējo tirgu (26).

               (50)

               Tāpēc atbalsta shēmu nevar uzskatīt par saderīgu ar iekšējo tirgu.

      Secinājums par atbalsta saderību

               (51)

               Ņemot vērā iepriekš minēto, Komisija uzskata, ka paziņotā atbalsta shēma ir tāds valsts atbalsts LESD 107. panta 1. punkta nozīmē, kas nav saderīgs ar iekšējo tirgu.

               (52)

               Ņemot vērā to, ka atbalsta shēma nav īstenota (21. apsvērums), valsts atbalsts nav jāatmaksā,

         IR PIEŅĒMUSI ŠO LĒMUMU.
   1. pants
   Piena ražotajiem paredzēta atbalsta shēma, par kuru Polija paziņoja 2016. gada 23. maijā, ir valsts atbalsts LESD 107. panta 1. punkta nozīmē. Šis valsts atbalsts nav saderīgs ar iekšējo tirgu. Tāpēc Polijas iestādes nedrīkst īstenot atbalstu.
   2. pants
   Polijas pienākums ir divu mēnešu laikā pēc šā lēmuma paziņošanas informēt Komisiju par pasākumiem, kas veikti, lai nodrošinātu tā izpildi.
   3. pants
   Šis lēmums ir adresēts Polijas Republikai.

      Briselē, 2017. gada 30. jūnijā

            Komisijas vārdā –

            Komisijas loceklis

         Phil HOGAN

      (1)  C(2016) 5770 final.

      (2)  OV C 406, 4.11.2016., 86. lpp.

      (3)  Padomes 2007. gada 22. oktobra Regula (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (OV L 299, 16.11.2007., 1. lpp.).

      (4)  Polijā šis pienākums noteikts 2004. gada 20. aprīļa Aktā par piena un piena produktu tirgus organizāciju (Oficiālo publikāciju izdevums (Dziennik Ustaw), 2004. gads, Nr. 93, 897. izd., ar vēlākiem grozījumiem).

      (5)  Komisijas 2004. gada 30. marta Regula (EK) Nr. 595/2004, ar kuru paredz sīki izstrādātus noteikumus par to, kā piemērojama Padomes Regula (EK) Nr. 1788/2003, ar ko nosaka maksājumu piena un piena produktu nozarē (OV L 94, 31.3.2004., 22. lpp.).

      (6)  Komisijas 2015. gada 26. marta Īstenošanas regula (ES) 2015/517, ar ko groza Regulu (EK) Nr. 595/2004, ar kuru paredz sīki izstrādātus noteikumus par to, kā piemērojama Padomes Regula (EK) Nr. 1788/2003, ar ko nosaka maksājumu piena un piena produktu nozarē (OV L 82, 27.3.2015., 73. lpp.).

      (7)  Ministru kabineta 2015. gada 29. jūlija noteikumi par kārtību, kādā Lauksaimniecības tirgus aģentūra sadala daļās piena ražotāju nodevas parādu par individuālo kvotu pārsniegšanu 2014./2015. kvotu gadā (Oficiālo publikāciju izdevums, 2015. gads, 1105. izd.) (Rozporządzenie Rady Ministrów z dnia 29 lipca 2015 r. w sprawie realizacji przez Agencję Rynku Rolnego zadania polegającego na rozkładaniu na raty opłaty należnej od producentów mleka za przekroczenie kwot indywidualnych w roku kwotowym 2014/2015, Dz. U. 2015, poz. 1105).

      (8)  Komisijas 2013. gada 18. decembra Regula (ES) Nr. 1408/2013 par Līguma par Eiropas Savienības darbību 107. un 108. panta piemērošanu de minimis atbalstam lauksaimniecības nozarē (OV L 352, 24.12.2013., 9. lpp.).

      (9)  Ministru kabineta 2016. gada 19. maija rezolūcija, ar ko izveido piena ražotājiem paredzētu atbalsta shēmu (Uchwała Rady Ministrów z dnia 19 maja 2016 r. w sprawie ustanowienia programu pomocy producentom mleka).

      (10)  2009. gada 27. augusta Publisko finanšu likums (Oficiālo publikāciju izdevums, 2013. gads, 885. izd., ar vēlākiem grozījumiem) (Ustawa z dnia 27 sierpnia 2009 r. o finansach publicznych (Dz.U. z 2013 r., poz. 885, z późn. zm.)).

      (11)  Komisijas 2014. gada 25. jūnija Regula (ES) Nr. 702/2014, ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu (OV L 193, 1.7.2014., 1. lpp.).

      (12)  OV C 204, 1.7.2014., 1. lpp.

      (13)  OV C 249, 31.7.2014., 1. lpp.

      (14)  Skatīt spriedumu lietā Francija/Ladbroke Racing Ltd un Komisija, C-83/98 P, EU:C:2000:248, 48.–51. punkts.

      (15)  Lēmumā sākt procedūru (31. apsvērums, 8. zemsvītras piezīme) Komisija ir izteikusi šaubas, it īpaši norādījusi uz iespējamību, ka daži saņēmēji gūst faktisku labumu no atbalsta. Tomēr Polijas iestādes nav sniegušas nekādu informāciju, kas Komisijai palīdzētu kliedēt minētās šaubas.

      (16)  Skatīt spriedumu lietā SFEI un citi, C-39/94, EU:C:1996:285, 60. punkts, un lietā Spānija/Komisija, C-342/96, EU:C:1999:210, 41. punkts.

      (17)  EU:T:2015:188, 76. punkts.

      (18)  Skatīt spriedumu lietā Philip Morris Holland BV/Komisija, C-730/79, EU:C:1980:209, 11. un 12. punkts.

      (19)  Jo īpaši skatīt spriedumu lietā Francijas Republika/Komisija, C-102/87, EU:C:1988:391, 19. punkts.

      (20)  2015. gadā Savienības iekšējās tirdzniecības apjoms piena tirgū sasniedza vairāk nekā EUR 4,5 miljardus, savukārt visu piena produktu tirgū – vairāk nekā EUR 28 miljardus. Avots: Eurostat.

      (21)  2015. gadā Polija bija piektā lielākā govs piena ražotāja Savienībā, jo saražoja vairāk nekā 10 miljonus tonnu piena. Avots: Eurostat.

      (22)  Skatīt spriedumu lietā Itālija/Komisija, C-364/90, EU:C:1993:157, 20. punkts, lietā Freistaat Sachsen un citi/Komisija, apvienotās lietas T-132/96 un T-143/96, EU:T:1999:326, 140. punkts, lietā Itālija/Komisija, C-372/97, EU:C:2004:234, 81. punkts.

      (23)  Skatīt, piemēram spriedumu lietā SFEI un citi, C-39/94, EU:C:1996:285, 36. punkts, lietā Vlaamse Gewest/Komisija, T-214/95, EU:T:1998:77, 86. punkts.

      (24)  Skatīt, piemēram, spriedumu lietā Francija/Komisija, C-456/00, EU:C:2002:753, 30.–33. punkts.

      (25)  Patlaban notiek pienākumu neizpildes procedūra pret Itāliju par to, ka Itālija no saviem ražotājiem nav iekasējusi piena nodevas parādus (lieta C-433/15).

      (26)  Skatīt, piemēram, spriedumu lietā Vācija/Komisija, C-156/98, EU:C:2000:467, 78. punkts, un lietā Régie Networks/Rhone Alpes Bourgogne, C-333/07, EU:C:2008:764, 94.–116. punkts.


title: Padomes Lēmums 2006/172/KĀDP ( 2006. gada 27. februāris ), ar ko īsteno Kopējo nostāju 2004/852/KĀDP par ierobežojošiem pasākumiem pret Kotdivuāru

text:
               2.3.2006

               LV

               Eiropas Savienības Oficiālais Vēstnesis

               L 61/21

      PADOMES LĒMUMS 2006/172/KĀDP
   (2006. gada 27. februāris),
   ar ko īsteno Kopējo nostāju 2004/852/KĀDP par ierobežojošiem pasākumiem pret Kotdivuāru
   EIROPAS SAVIENĪBAS PADOME,
   ņemot vērā 2004. gada 13. decembra Kopējo nostāju 2004/852/KĀDP (1), un jo īpaši tās 6. pantu saistībā ar Līguma par Eiropas Savienību 23. panta 2. punktu,
   tā kā:

               (1)

               Padome 2004. gada 13. decembrī pieņēma Kopējo nostāju 2004/852/KĀDP par ierobežojošiem pasākumiem pret Kotdivuāru, lai īstenotu tādus pasākumus pret Kotdivuāru, kas noteikti Apvienoto Nāciju Organizācijas Drošības padomes (ANO DP) Rezolūcijā 1572 (2004), turpmāk – “ANO DPR 1572 (2004)”.

               (2)

               Komiteja, kas izveidota saskaņā ar ANO DPR 1572 (2004) 14. punktu, 2006. gada 7. februārī apstiprināja personu sarakstu, uz kurām attiecas pasākumi, kas noteikti ANO DPR 1572 (2004) 9. un 11. punktā un ko atjaunoja ar ANO DPR 1643 (2005) 1. punktu.

               (3)

               Kopējās nostājas 2004/852/KĀDP pielikums būtu attiecīgi jāpapildina,

         IR PIEŅĒMUSI ŠO LĒMUMU.
   1. pants
   Šā lēmuma pielikumā minēto personu sarakstu iekļauj Kopējās nostājas 2004/852/KĀDP pielikumā.
   2. pants
   Šis lēmums stājas spēkā tā pieņemšanas dienā.
   3. pants
   Šo lēmumu publicē Eiropas Savienības Oficiālajā Vēstnesī.

      Briselē, 2006. gada 27. februārī

            Padomes vārdā —

            priekšsēdētāja

         U. PLASSNIK

      (1)  OV L 368, 15.12.2004., 50. lpp. Kopējā nostājā jaunākie grozījumi izdarīti ar Kopējo nostāju 2006/30/KĀDP (OV L 19, 24.1.2006., 36. lpp.).

      PIELIKUMS
      1. pantā minēto personu saraksts

                  “1.

                  Uzvārds, vārds: BLÉ GOUDÉ, Charles

                  Funkcijas: COJEP (“Jaunie patrioti”) vadītājs
                  Dzimšanas datums: 1972. gada 1. janvāris
                  Pases vai personas apliecības Nr.: PD. AE/088 DH 12
                  Valstspiederība: Kotdivuāra

                  2.

                  Uzvārds, vārds: DJUÉ, Eugène Ngoran Kouadio

                  Dzimšanas datums: 1969. gada 20. decembris vai 1966. gada 1. janvāris
                  Valstspiederība: Kotdivuāra

                  3.

                  Uzvārds, vārds: FOFIE, Martin Kouakou

                  Funkcijas: Galvenais kaprālis, jauno bruņoto spēku komandants, Korhogo sektors
                  Dzimšanas datums: 1968. gada 1. janvāris
                  Valstspiederība: Kotdivuāra”


title: Padomes Lēmums (1971. gada 8. novembris), ar ko paredz Līguma 123. līdz 127. panta piemērošanu Francijas aizjūras departamentiem

text:
Svarīgs juridisks paziņojums

|

31971D0364

Oficiālais Vēstnesis L 249 , 10/11/1971 Lpp. 0073 - 0073 Speciālizdevums somu valodā: Nodaļa 1 Sējums 1 Lpp. 0073  Speciālizdevums dāņu valodā: Sērija I Nodaļa 1971(III) Lpp. 0811  Speciālizdevums zviedru valodā: Nodaļa 1 Sējums 1 Lpp. 0073  Speciālizdevums angļu valodā: Sērija I Nodaļa 1971(III) Lpp. 0933  Speciālizdevums grieķu valodā Nodaļa 05 Sējums 1 Lpp. 0124  Speciālizdevums spāņu valodā: Nodaļa 05 Sējums 1 Lpp. 0155  Speciālizdevums portugāļu valodā Nodaļa 05 Sējums 1 Lpp. 0155

		Padomes lēmums(1971. gada 8. novembris),ar ko paredz Līguma 123. līdz 127. panta piemērošanu Francijas aizjūras departamentiem(71/364/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu, jo īpaši tā 227. panta 2. punktu,ņemot vērā Komisijas priekšlikumu,tā kā saskaņā ar 227. panta 2. punkta otro daļu Padomei ir jāizstrādā nosacījumi, atbilstīgi kuriem Francijas aizjūras departamentiem piemēro Līguma noteikumus, kas nav minētā panta 2. punkta pirmās daļas noteikumi, un jo īpaši Līguma 123. līdz 127. pantu;tā kā sagaidāms, ka Eiropas Sociālā fonda iesaistīšanās veicinās šo departamentu ekonomisko un sociālo attīstību,IR PIEŅĒMUSI ŠĀDU LĒMUMU.1. pantsEiropas Ekonomikas kopienas dibināšanas līguma 123. līdz 127. pantu un šo pantu īstenošanai pieņemtās normas attiecas uz Francijas aizjūras departamentiem.2. pantsŠo lēmumu publicē Eiropas Kopienu Oficiālajā Vēstnesī.Tas stājas spēkā datumā, kurā stājas spēkā Padomes Regula (EEK) Nr. 2396/71 (1971. gada 8. novembris), ar ko piemēro Padomes Lēmumu (1971. gada 1. februāris) par Eiropas Sociālā fonda reformu [1].Briselē, 1971. gada 8. novembrīPadomes vārdā —priekšsēdētājsA. Moro[1] OV L 249, 10.11.1971., 54. lpp.--------------------------------------------------


title: Eiropas Parlamenta Lēmums (ES) 2017/1671 (2017. gada 27. aprīlis) par Eiropas Pārtikas nekaitīguma iestādes 2015. finanšu gada pārskatu apstiprināšanu

text:
               29.9.2017

               LV

               Eiropas Savienības Oficiālais Vēstnesis

               L 252/231

         EIROPAS PARLAMENTA LĒMUMS (ES) 2017/1671
   (2017. gada 27. aprīlis)
   par Eiropas Pārtikas nekaitīguma iestādes 2015. finanšu gada pārskatu apstiprināšanu
   EIROPAS PARLAMENTS,

               —

               ņemot vērā Eiropas Pārtikas nekaitīguma iestādes 2015. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Pārtikas nekaitīguma iestādes 2015. finanšu gada pārskatiem ar Iestādes atbildi (1),

               —

               ņemot vērā deklarāciju par pārskatu ticamību (2), kā arī par pakārtoto darījumu likumību un pareizību, kuru Revīzijas palāta sniegusi par 2015. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Padomes 2017. gada 21. februāra ieteikumu par apstiprinājumu, ko sniedz Iestādei par 2015. finanšu gada budžeta izpildi (05873/2017 – C8-0060/2017),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Eiropas Parlamenta un Padomes 2002. gada 28. janvāra Regulu (EK) Nr. 178/2002, ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (4), un jo īpaši tās 44. pantu,

               —

               ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (5), un jo īpaši tās 108. pantu,

               —

               ņemot vērā Reglamenta 94. pantu un IV pielikumu,

               —

               ņemot vērā Budžeta kontroles komitejas ziņojumu un Vides, sabiedrības veselības un pārtikas nekaitīguma komitejas atzinumu (A8-0098/2017),

               1.

               apstiprina Eiropas Pārtikas nekaitīguma iestādes 2015. finanšu gada pārskatus;

               2.

               uzdod priekšsēdētājam šo lēmumu nosūtīt Eiropas Pārtikas nekaitīguma iestādes izpilddirektoram, Padomei, Komisijai un Revīzijas palātai un nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Antonio TAJANI

            Ģenerālsekretārs

         Klaus WELLE

      (1)  OV C 449, 1.12.2016., 97. lpp.

      (2)  Skatīt 1. zemsvītras piezīmi.

      (3)  OV L 298, 26.10.2012., 1. lpp.

      (4)  OV L 31, 1.2.2002., 1. lpp.

      (5)  OV L 328, 7.12.2013., 42. lpp.


title: 2005/120/EK: Padomes Lēmums (2005. gada 31. janvāris), ar ko ieceļ amatā Reģionu komitejas locekļa aizstājēju no Vācijas

text:
               11.2.2005

               LV

               Eiropas Savienības Oficiālais Vēstnesis

               L 39/46

      PADOMES LĒMUMS

   (2005. gada 31. janvāris),
   ar ko ieceļ amatā Reģionu komitejas locekļa aizstājēju no Vācijas
   (2005/120/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 263. pantu,
   ņemot vērā Vācijas valdības priekšlikumu,
   tā kā:

               (1)

               Padome 2002. gada 22. janvārī pieņēma Lēmumu 2002/60/EK (1), ar ko iecēla Reģionu komitejas locekļus un viņu aizstājējus.

               (2)

               Pēc Maria Theresia OPLADEN kundzes atkāpšanās no amata, par ko Padomei paziņots 2004. gada 29. novembrī, ir atbrīvojusies Reģionu komitejas locekļa aizstājēja vieta,

         IR PIEŅĒMUSI ŠO LĒMUMU.
   Vienīgais pants
   Ar šo Reģionu komitejas locekļa aizstājēja amatā ieceļ Hans-Josef VOGEL kungu, Bürgermeister der Stadt Arnsberg; nomainot Maria Theresia OPLADEN kundzi uz atlikušo pilnvaru laiku, kas beidzas 2006. gada 25. janvārī.

      Briselē, 2005. gada 31. janvārī

            Padomes vārdā —

            priekšsēdētājs

         J. ASSELBORN

      (1)  OV L 24, 26.1.2002., 38. lpp.


title: Eiropas Parlamenta un Padomes Lēmums (ES) 2015/437 ( 2014. gada 17. decembris ) par Eiropas Savienības Solidaritātes fonda izmantošanu

text:
               17.3.2015

               LV

               Eiropas Savienības Oficiālais Vēstnesis

               L 72/7

         EIROPAS PARLAMENTA UN PADOMES LĒMUMS (ES) 2015/437
   (2014. gada 17. decembris)
   par Eiropas Savienības Solidaritātes fonda izmantošanu
   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes 2002. gada 11. novembra Regulu (EK) Nr. 2012/2002, ar ko izveido Eiropas Savienības Solidaritātes fondu (1), un jo īpaši tās 4. panta 3. punktu,
   ņemot vērā Eiropas Parlamenta, Padomes un Komisijas 2013. gada 2. decembra Iestāžu nolīgumu par budžeta disciplīnu, sadarbību budžeta jautājumos un pareizu finanšu pārvaldību (2) un jo īpaši tā 11. punktu,
   ņemot vērā Eiropas Komisijas priekšlikumu,
   tā kā:

               (1)

               Eiropas Savienība ir izveidojusi Eiropas Savienības Solidaritātes fondu (turpmāk “Fonds”), lai apliecinātu solidaritāti ar katastrofu skarto reģionu iedzīvotājiem.

               (2)

               Saskaņā ar Padomes Regulas (ES, Euratom) Nr. 1311/2013 (3) 10. pantu Fondu var izmantot, nepārsniedzot maksimālo summu – EUR 500 miljonus gadā (2011. gada cenās).

               (3)

               Regulā (EK) Nr. 2012/2002 ir noteikta Fonda izmantošanas kārtība.

               (4)

               Serbija ir iesniegusi pieteikumu par Fonda izmantošanu sakarā ar plūdiem.

               (5)

               Horvātija ir iesniegusi pieteikumu par Fonda izmantošanu sakarā ar plūdiem.

               (6)

               Bulgārija ir iesniegusi pieteikumu par Fonda izmantošanu sakarā ar plūdiem,

         IR PIEŅĒMUŠI ŠO LĒMUMU.
   1. pants
   Eiropas Savienības 2014. finanšu gada vispārējā budžetā Eiropas Savienības Solidaritātes fondu izmanto, lai piešķirtu EUR 79 726 440 saistību apropriācijās.
   Eiropas Savienības 2015. finanšu gada vispārējā budžetā Eiropas Savienības Solidaritātes fondu izmanto, lai piešķirtu EUR 79 726 440 maksājumu apropriācijās.
   2. pants
   Šo lēmumu publicē Eiropas Savienības Oficiālajā Vēstnesī.

      Strasbūrā, 2014. gada 17. decembrī

            Eiropas Parlamenta vārdā –

            priekšsēdētājs

         M. SCHULZ

            Padomes vārdā –

            priekšsēdētājs

         B. DELLA VEDOVA

      (1)  OV L 311, 14.11.2002., 3. lpp.

      (2)  OV C 373, 20.12.2013., 1. lpp.

      (3)  Padomes 2013. gada 2. decembra Regula (ES, Euratom) Nr. 1311/2013, ar ko nosaka daudzgadu finanšu shēmu 2014.–2020. gadam (OV L 347, 20.12.2013., 884. lpp.).